**Notes for Users of this document:**

1. Coding is more Phonetic in Baraha.
2. Special care – Baraha coding uses ‘e’ and ‘o’ (in Sanskrit) for sound E and O. we have used capital letters as it matches with Unicode/general conventions in this document.
3. ~g is nasal of ka varga (gna)
4. ~j is nasal of cha varga (jya)
5. H is visargam
6. Vedic/Swara symbols – q anudAttam, # swaritam,
$ dheerga swaritam, & avagraha, ~M nasal symbol
7. ushmAn codes s, S, Sha (saraswati, Sankar, puShpam)
8. Confirm corrections given in TB 11-1.4 Books are incorporated
9. Kindly notify any major errors or inadvertent deletions to
mail id- **vedavms@gmail.com**
10. Baraha Source code documents issued are subject to some inadvertent editing/deletion errors. Kindly notify them.

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

1 kRuShNa yajurvEdIya taittirIya brAhmaNE prathamAShTakaM

1.1 prathamAShTakE prathamaH prapAThakaH - agnyAdhEyabrAhmaNaM

1.1.1 anuvAkaM 1 - sOmayAgaSEShaBUtAH SukrAmanthigrahapracArArthA mantrAH

TB 1.1.1.1

brahmaq saMdha#ttaqM tanmE# jinvatam |
kShaqtra(gm) sandha#ttaqM tanmE# jinvatam |

iShaq(gm)q saMdha#ttaqM tAM mE# jinvatam |
Urjaq(gm)q saMdha#ttaqM tAM mE# jinvatam |

raqyi(gm) saMdha#ttaqM tAM mE# jinvatam |
puShTiq(gm)q saMdha#ttaqM tAM mE# jinvatam |

praqjA(gm) saMdha#ttaqM tAM mE# jinvatam |
paqSUn thsaMdha#ttaqM tAnmE# jinvatam ||

stuqtO#&siq jana#dhAH |
dEqvAstvA# SukraqpAH praNa#yantu || 1 (10)

TB 1.1.1.2

suqvIrA$H praqjAH pra#jaqnayaqn parI#hi |
SuqkraH SuqkraSO#ciShA || stuqtO#&siq jana#dhAH | dEqvAstvA# manthiqpAH praNa#yantu ||

suqpraqjAH praqjAH pra#jaqnayaqn parI#hi |
maqnthI maqnthiSO#ciShA ||

saqjaMqgmAqnau diqva A pRu#thiqvyA&&yu#H | saMdha#ttaqM tanmE# jinvatam |

prAqNa(gm) saMdha#ttaqM taM mE# jinvatam |

aqpAqna(gm) saMdha#ttaqM taM mE# jinvatam | 2 (10)

TB 1.1.1.3

vyAqna(gm) saMdha#ttaqM taM mE# jinvatam |
cakShuqH saMdha#ttaqM tanmE# jinvatam |

SrOtraq(gm)q saMdha#ttaqM tanmE# jinvatam |
manaqH saMdha#ttaqM tanmE# jinvatam |

vAcaq(gm)q saMdha#ttaqM tAM mE# jinvatam ||
Ayu#H sthaq Ayu#rmE dhattam |

Ayu#r yaqj~jAya# dhattam | Ayu#r yaqj~japa#tayE dhattam |

prAqNaH stha#H prAqNaM mE# dhattam |
prAqNaM ~Myaqj~jAya# dhattam | 3 (10)

TB 1.1.1.4

prAqNaM ~Myaqj~japa#tayE dhattam |
cakShu#H sthaqScakShu#rmE dhattam |

cakShu#r yaqj~jAya# dhattam | cakShu#r yaqj~japa#tayE dhattam | SrOtra(gg)# sthaqH SrOtra#M mE dhattam | SrOtra#M ~Myaqj~jAya# dhattam |

SrOtra#M ~Myaqj~japa#tayE dhattam |
tau dE#vau SukrAmanthinau |

kaqlpaya#taqM daivIqrviSa#H | kaqlpaya#taqM mAnu#ShIH | 4 (10)

TB 1.1.1.5

iShaq-mUrja#maqsmAsu# dhattam | prAqNAn paqSuShu# |

praqjAM mayi# caq yaja#mAnE ca || nira#staqH SaNDa#H | nira#stOq marka#H ||

apa#nuttauq SaNDAqmarkau# saqhAmunA$ ||
Suqkrasya# saqmida#si | maqnthina#H saqmida#si ||
sa pra#thaqmaH saMkRu#tir viqSvaka#rmA |

sa pra#thaqmO miqtrO varu#NO aqgniH ( ) |

sa pra#thaqmO bRuhaqspati#ScikiqtvAn |

tasmAq indrA#ya suqtamAju#hOmi || 5 (12)

(naqyaq - ntvaqpAqna(gm) saMdha#ttaMq taM mE# jinvataM - prAqNaM ~Myaqj~jAya# dhattaMq - mAnu#ShIr - aqgnir dvE ca#) (A1)

(SpEcial kOrvai fOr Anuvakam 1 )

brahma# kShaqtraM tat | iShaqmUrja(gm)# raqyiM puShTi#M praqjAM tAm | paqSun tAn | sandha#ttaqM tat | prAqNama#pAqnaM ~MvyAqnaM tam |
cakShuqH SrOtraqM manaqstat |

vAcaqM tAm | iqShAdiqpa~jca#kEq vAcaqM tAM mE$ | paqSUn thsaMdha#ttaqM tAnmE$ |

prAqNAdiqtrita#yEq taM mE$ | aqnyatraq tanmE$ | )

1.1.2 anuvAkaM 2 - athAgnyAdhAnaprakaraNaM, tatra kAlaviSEShavidhiH

TB 1.1.2.1

kRutti#kA-svaqgni-mAda#dhIta |
EqtadvA aqgnEr nakSha#tram | yat kRutti#kAH |

svAyA#mEqvaina#M dEqvatA#yAmAqdhAya# | braqhmaqvaqrcaqsI Ba#vati ||

muKaqM ~MvA EqtannakSha#trANAm | yat kRutti#kAH |

yaH kRutti#kA-svaqgni-mA#dhaqttE | muKya# Eqva Ba#vati ||

athOq Kalu# | 6 (10)

TB 1.1.2.2

aqgniq-naqkShaqtramitya-pa#cAyanti |
gRuqhAn.haq dAhu#kO Bavati ||

praqjApa#tI rOhiqNyA-maqgni-ma#sRujata |
taM dEqvA rO#hiqNyA-mAda#dhata |

tatOq vai tE sarvAqn rOhA#narOhann |
tad-rO#hiqNyai rO#hiNiqtvam |

yO rO#hiqNyA-maqgnimA#dhaqttE |
RuqdhnOtyEqva | sarvAqn rOhA$n-rOhati ||

dEqvA vai BaqdrAH santOq&gni-mAdhi#thsanta | 7 (10)

TB 1.1.2.3

tEShAqmanA#hitOq &gnirAsI$t |
athai$ByO vAqmaM ~MvasvapA$krAmat |

tE puna#rvasvOqrAda#dhata |
tatOq vai tAn vAqmaM ~MvasUqpAva#rtata |

yaH puqrA BaqdraH saMpApI#yAqn thsyAt |
sa puna#rvasvO-raqgni-mAda#dhIta |

puna#rEqvaina#M ~MvAqmaM ~MvasUqpAva#rtatE |
BaqdrO Ba#vati ||

yaH kAqmayE#taq dAna#kAmA mE praqjAH syuqriti# |

sa pUrva#yOqH Palgu#nyO-raqgni-mAda#dhIta | 8 (10)

TB 1.1.2.4

aqryaqmNO vA EqtannakSha#tram | yatpUrvEq Palgu#nI | aqryaqmEtiq tamA#huqryO dadA#ti |

dAna#kAmA asmai praqjA Ba#vanti ||
yaH kAqmayE#ta BaqgI syAqmiti# |

sa utta#rayOqH Palgu#nyO-raqgnimAda#dhIta |
Baga#syaq vA EqtannakSha#tram |

yadutta#rEq Palgu#nI | BaqgyE#va Ba#vati ||

kAqlaqkaq~jjA vai nAmAsu#rA Asann | 9 (10)

TB 1.1.2.5

tE su#vaqrgAya# lOqkAyAqgni-ma#cinvata |

puru#Shaq iShTa#kAq-mupA#dadhAqt-puru#Shaq iShTa#kAm |

sa indrO$ brAhmaqNO bruvA#Naq iShTa#kAqmupA#dhatta |

EqShA mE# ciqtrA nAmEti# |
tE su#vaqrgaM ~MlOqkamAprArO#hann |

sa indraq iShTa#kAqmAvRu#hat | tE&vA#kIryanta | yE#&vAkI$ryanta | ta UrNAqvaBa#yO&Bavann | dvAvuda#patatAm | 10 (10)

TB 1.1.2.6

tau diqvyau SvAnA#vaBavatAm |
yO BrAtRu#vyavAqn thsyAt |

sa ciqtrAyA#-maqgni-mAda#dhIta |
aqvaqkIryaiqva BrAtRu#vyAn |

OjOq bala#mindriqyaM ~MvIqrya#mAqtman-dha#ttE ||

vaqsantA$ brAhmaqNO$ &gnimAda#dhIta | vaqsaqntO vai brA$hmaqNasyaqrtuH |

sva Eqvaina#-mRuqtAvAqdhAya# |
braqhmaqvaqrcaqsI Ba#vati |

muKaqM ~MvA EqtadRu#tUqnAm | 11 (10)

TB 1.1.2.7

yad-va#saqntaH | yO vaqsantAq&gnimA#dhaqttE |
muKya# Eqva Ba#vati |

athOq yOni#mantamEqvainaqM prajA#taqmAdha#ttE | grIqShmE rA#jaqnya# Ada#dhIta |

grIqShmO vai rA#jaqnya#syaqrtuH |
sva Eqvaina#mRuqtAvAqdhAya# | iqndriqyAqvI Ba#vati |

Saqradiq vaiSyaq Ada#dhIta | Saqradvai vaiSya#syaqrtuH | 12 (10)

TB 1.1.2.8

sva Eqvaina#mRuqtAvAqdhAya# | paqSuqmAn Ba#vati ||

na pUrva#yOqH Palgu#nyO-raqgnimAda#dhIta |

EqShA vai ja#GaqnyA# rAtri#H saM~Mvathsaqrasya# | yatpUrvEq Palgu#nI |

pRuqShTiqta Eqva sa#M~MvathsaqrasyAq-gnimAqdhAya# | pApI#yAn-Bavati |

utta#rayOqrAda#dhIta | EqShA vai pra#thaqmA rAtri#H saM~Mvathsaqrasya# |

yadutta#rEq Palgu#nI ( ) | muqKaqta Eqva sa#M~MvathsaqrasyAq-gnimAqdhAya# |

vasI#yAn Bavati || athOq Kalu# |
yaqdaivaina#M ~Myaqj~ja u#paqnamE$t |

athAda#dhIta | saivAsyarddhi#H || 13 (16)

(KalvA# - dhithsantaq - Palgu#nyOraqgnimAda#dhItA - san - napatatA - matUqnAM - ~MvaiSya#syaqrtu - rutta#rEq Palgu#nIq ShaT ca#) (A2)

1.1.3 anuvAkaM 3 - dEvayajanArthAH saMBArAH

TB 1.1.3.1

uddha#nti | yadEqvAsyA# amEqddhyam | tadapa# hanti ||

aqpO&vO$kShatiq SAntyai$ || sika#tAq niva#pati |

EqtadvA aqgnEr vai$SvAnaqrasya# rUqpam |
rUqpENaiqva vai$SvAnaqramava#-rundhE ||

UShAqn niva#pati | puShTiqrvA EqShA praqjana#nam | yadUShA$H | 14 (10)

TB 1.1.3.2

puShTyA#mEqva praqjana#nEq &gnimAdha#ttE |
athO# saMqj~jAna# Eqva |

saqM j~jAnaq(gg)q hyE#tat pa#SUqnAm | yadUShA$H || dyAvA#pRuthiqvI saqhAstA$m | tE vi#yaqtI a#brUtAm | astvEqva nau# saqha yaqj~jiyaqmiti# |

yadaqmuShyA# yaqj~jiyaqmAsI$t | tadaqsyA-ma#dadhAt |

ta UShA# aBavann | 15 (10)

TB 1.1.3.3

yadaqsyA yaqj~jiyaqmAsI$t | tadaqmuShyA#-madadhAt | tadaqdaScaqndrama#si kRuqShNam |

UShA$nniqvapa#nnaqdO ddhyA#yEt | dyAvA#pRuthiqvyOrEqva yaqj~jiyEq-&gnimAdha#ttE ||

aqgnirdEqvEByOq nilA#yata | AqKU rUqpaM kRuqtvA |
sa pRu#thiqvIM prAvi#Sat |

sa UqtIH ku#rvAqNaH pRu#thiqvImanuq sama#carat |

tadA#KukarIqSha-ma#Bavat | 16 (10)

TB 1.1.3.4

yadA#KukarIqSha(gm) sa#BAMqrO Bava#ti |

yadEqvAsyaq tatraq nya#ktam | tadEqvAva#rundhE ||

UrjaqM ~MvA Eqta(gm) rasa#M pRuthiqvyA u#paqdIkAq uddi#hanti | yad vaqlmIka$m |
yad va#lmIkavaqpA sa#BAMqrO Bava#ti |

Urja#mEqva rasa#M pRuthiqvyA ava#rundhE |
athOq SrOtra#mEqva |

SrOtraq(gg)q hyE#tat pRu#thiqvyAH | yad vaqlmIka#H || 17 (10)

TB 1.1.3.5

aba#dhirO Bavati | ya EqvaM ~MvEda# ||
praqjApa#tiH praqjA a#sRujata |

tAsAqmannaq-mupA$kShIyata |
tAByaqH sUdaqmupaq prABi#nat |

tatOq vai tAsAqmannaqM nAkShI#yata |
yasyaq sUda#H saMBAqrO Bava#ti |

nAsya# gRuqhE&nna#M kShIyatE ||
ApOq vA iqdamagrE# saliqlamA#sIt |

tEna# praqjApa#tiraSrAmyat | 18 (10)

TB 1.1.3.6

kaqthamiqda(gg) syAqditi# | sO#&paSyat puShkarapaqrNaM tiShTha#t |

sO#&manyata | astiq vai tat | yasmi#n-niqdamadhiq tiShThaqtIti# | sa va#rAqhO rUqpaM

kRuqtvOpaqnya#majjat | sa pRu#thiqvImaqdha A$rcCat | tasyA# upaqhatyOda#majjat |

tat pu#ShkarapaqrNE$ &prathayat | yadapra#thayat | 19 (10)

TB 1.1.3.7

tat pRu#thiqvyai pRu#thiviqtvam | aBUqdvA iqdamiti# | tadBUmyai# BUmiqtvam |

tAM diSO&nuq vAtaqH sama#vahat |
tA(gm) Sarka#rABiradRu(gm) hat |

SaM ~Mvai nO#&BUqditi# |
tacCarka#rANA(gm) Sarkaraqtvam |

yad-va#rAqhavi#hata(gm) saMBAqrO Bava#ti |

aqsyAmEqvA-Ca#mbaTkAramaqgni-mAdha#ttE |

Sarka#rA Bavantiq dhRutyai$ | 20 (10)

TB 1.1.3.8

athO# SaqtvAMya# || sarE#tA aqgnirAqdhEyaq ityA#huH |

ApOq varu#Nasyaq patna#ya Asann |
tA aqgniraqBya#ddhyAyat | tAH sama#Bavat |
tasyaq rEtaqH parA#&patat | taddhira#Nya-maBavat |

yaddhira#Nya-muqpAsya#ti |
sarE#tasamEqvAgni-mAdha#ttE ||

puru#Shaq invai svAd-rEta#sO bIBathsataq ityA#huH | 21 (10)

TB 1.1.3.9

uqttaqraqta upA$syaqtya-bI#BathsAyai || atiq praya#cCati |

Arti#mEqvAtiq praya#cCati || aqgnirdEqvEByOq nilA#yata |

aSvO# rUqpaM kRuqtvA | sO$&SvaqtthE sa#M~Mvathsaqra-ma#tiShThat | tada#SvaqtthasyA$-Svatthaqtvam |

yadASva#tthaH saMBAqrO Bava#ti |
yadEqvAsyaq tatraq nya#ktam |

tadEqvAva#-rundhE || 22 (10)

TB 1.1.3.10

dEqvA vA UrjaqM ~Mvya#Bajanta |
tata# uduqmbaraq uda#tiShThat |

UrgvA u#duqmbara#H | yadaudu#mbaraH saMBAqrO
Bava#ti | Urja#mEqvAva#-rundhE ||

tRuqtIya#syAmiqtO diqvi sOma# AsIt |
taM gA#yaqtryAha#rat |

tasya# paqrNama#cCidyata | tatpaqrNO# &Bavat |

tat paqrNasya# parNaqtvam | 23 (10)

TB 1.1.3.11

yasya# parNaqmaya#H saMBAqrO Bava#ti | sOqmaqpIqthamEqvAva# rundhE ||

dEqvA vai brahma#nnavadanta | tat paqrNa upA#SRuNOt | suqSravAq vai nAma# |

yat pa#rNaqmaya#H saMBAqrO Bava#ti | braqhmaqvaqrcaqsamEqvAva# rundhE ||

praqjApa#ti-raqgni-ma#sRujata | sO#&biBEqtpra mA# dhakShyaqtIti# |

ta(gm) SaqmyA#&Samayat | 24 (10)

TB 1.1.3.12

tacCaqmyai# Samiqtvam | yacCa#mIqmaya#H saMBAqrO Bava#ti | SAntyAq apra#dAhAya || aqgnEH sRuqShTasya# yaqtaH | vika#~gkataqM BA A$rcCat |

yad-vaika#~gkataH saMBAqrO Bava#ti |
BA EqvAva#rundhE ||

sahRu#dayOq &gnirAqdhEyaq ityA#huH | maqrutOq&dBiraqgni-ma#tamayann |

tasya# tAqntasyaq hRuda#yaqmAcCi#ndann ( ) |

sA&Sani#raBavat | yadaqSani#hatasya vRuqkShasya# saMBAqrO Bava#ti |

sahRu#daya-mEqvAgni-mAdha#ttE || 25 (13)

(UShA# - aBavan - naBavad - vaqlmIkrO$ - &SrAmyaq - dapra#thayaq - ddhRutyai# - bIBathsataq ityA#hu - rundhE - parNaqtva - ma#Samayada - cCindaq(gg)q strINi# ca) (A3)

1.1.4 anuvAkaM 4 - saMBArasaM~MyuktAyatanEShu agnyAdhAnam

TB 1.1.4.1

dvAqdaqSasu# vikrAqmEShvaqgnimAda#dhIta |
dvAda#Saq mAsA$H saM~MvathsaqraH |

saqM~MvaqthsaqrA-dEqvaina#-mavaqruddhyA-dha#ttE ||

yad-dvA#daqSasu# vikrAqmE-ShvAqdadhI#ta | pari#mitaqmava#rundhIta | cakShu#r nimitaq Ada#dhIta | iyaqd-dvAda#Sa vikrAqmA(3) iti# |

pari#mitaM caiqvApa#rimitaqM cAva#rundhE ||
anRu#taqM ~Mvai vAqcA va#dati |

anRu#taqM mana#sA ddhyAyati | 26 (10)

TB 1.1.4.2

cakShuqr vai saqtyam | adrA(3)gityA#ha | ada#r.Saqmiti# | tath saqtyam | yaScakShu#r-nimitEq&gni-mA#dhaqttE | saqtya Eqvainaq-mAdha#ttE ||

tasmAqdAhi#tAgniqrnAnRu#taM ~MvadEt | nAsya# brAhmaqNO&nA$SvAn gRuqhE va#sEt |

saqtyE hya#syAqgnirAhi#taH || AqgnEqyI vai rAtri#H | 27 (10)

TB 1.1.4.3

AqgnEqyAH paqSava#H | aiqndramaha#H | naktaqM gAr.ha#patyaq-mAda#dhAti | paqSUnEqvAva#-rundhE | divA#&&havaqnIya$m | iqndriqyamEqvA-va#rundhE ||

aqrddhOdi#tEq sUrya# AhavaqnIyaq-mAda#dhAti |

Eqtasmiqn vai lOqkE praqjApa#tiH praqjA a#sRujata |

praqjA Eqva tad-yaja#mAnaH sRujatE |

athO# BUqtaM caiqva Ba#viqShyaccA-va#rundhE || 28 (10)

TB 1.1.4.4

iDAq vai mA#naqvI ya#j~jAnUkAqSinyA#sIt | sA&SRu#NOt |

asu#rA aqgnimAda#dhataq iti# | tada#gacCat | ta A#havaqnIyaqmagraq Ada#dhata | athaq gAr.ha#patyam | athA$-nvAhAryaq-paca#nam | sA &bra#vIt |

praqtIcyE#ShAq(gg)q SrIra#gAt | BaqdrA BUqtvA parA#BaviShyaqntIti# | 29 (10)

TB 1.1.4.5

yasyaiqva-maqgnirA#dhIqyatE$ | praqtIcya#syaq SrIrE#ti | BaqdrO BUqtvA parA#Bavati || sA&SRu#NOt | dEqvA aqgni-mAda#dhataq iti# | tada#gacCat |

tE$&nvAhAryaq-paca#naqmagraq Ada#dhata | athaq gAr.ha#patyam | athA#havaqnIya$m | sA&bra#vIt | 30 (10)

TB 1.1.4.6

prAcyE#ShAq(gg)q SrIra#gAt | BaqdrA BUqtvA su#vaqrgaM ~MlOqkamE$Shyanti | praqjAM tu na vE$thsyantaq iti# | yasyaiqvamaqgni-rA#dhIqyatE$ | prAcya#syaq SrIrE#ti | BaqdrO BUqtvA su#vaqrgaM ~MlOqkamE#ti |
praqjAM tu na vi#ndatE || sA&bra#vIqdiDAq manu$m |
tathAq vA aqhaM tavAqgni-mAdhA$syAmi |

yathAq pra praqjayA# paqSuBi#r mithuqnair ja#niqShyasE$ | 31 (10)

TB 1.1.4.7

pratyaqsmin ~MlOqkE sthAqsyasi# | aqBi su#vaqrgaM ~MlOqkaM jEqShyasIti# | gAr.ha#patyaqmagraq Ada#dhAt |

gAr.ha#patyaqM ~MvA anu# praqjAH paqSavaqH prajA#yantE |

gAr.ha#patyEnaiqvAsmai$ praqjAM paqSUn prAja#nayat |

athA$-nvAhAryaq-paca#nam |
tiqrya~g~g#vaq vA aqyaM ~MlOqkaH |

aqsminnEqva tEna# lOqkE pratya#tiShThat | athA#havaqnIya$m |

tEnaiqva su#vaqrgaM ~MlOqka-maqBya#jayat | 32 (10)

TB 1.1.4.8

yasyaiqvamaqgni-rA#dhIqyatE$ |
pra praqjayA# paqSuBi#r mithuqnair jA#yatE |

pratyaqsmin ~MlOqkE ti#ShThati |
aqBi su#vaqrgaM ~MlOqkaM ja#yati ||

yasyaq vA aya#thAdEvatamaqgni-rA#dhIqyatE$ |
A dEqvatA$ByO vRuScyatE |

 pApI#yAn Bavati | yasya# yathA dEvaqtam |
na dEqvatA$Byaq AvRu#ScyatE |

vasI#yAn Bavati ( ) | 33 (10)

TB 1.1.4.9

BRugU#NAqM tvA&~ggi#rasAM ~MvratapatE vraqtEnA-da#dhAqmIti# BRugva~ggiqrasAqmAda#ddhyAt |

AqdiqtyAnA$M tvA dEqvAnA$M ~MvratapatE vraqtEnAda#dhAqmItyaqnyAsAqM brAhma#NInAM

praqjAnA$m | varu#Nasya tvAq rAj~jO$ vratapatE vraqtEnAda#dhAqmItiq rAj~ja#H |

indra#sya tvEndriqyENa# vratapatE vraqtEnAda#dhAqmIti# rAjaqnya#sya | manO$stvA grAmaqNyO$ vratapatE vraqtEnAda#dhAqmItiq vaiSya#sya |

RuqBUqNAM tvA# dEqvAnA$M ~MvratapatE vraqtEnAda#dhAqmIti# rathakAqrasya# |

yaqthAq dEqvaqtamaqgni-rAdhI#yatE | na dEqvatA$Byaq A vRu#ScyatE | vasI#yAn Bavati || 34 (9)

(dhyAqyaqtiq - vai rAtriq - ScAva#rundhE - BaviShyaqntItya# - bravI - jjaniqShyasE# - &jayaqd - vasI#yAn Bavatiq - nava# ca) (A4)

1.1.5 anuvAkaM 5 - tatra pavamAnahabIMShi

TB 1.1.5.1

praqjApa#tir vAqcaH saqtya-ma#paSyat |
tEnAqgnimAdha#tta | tEnaq vai sa A$rddhnOt |
BUrBuvaqH suvaqrityA#ha | Eqtadvai vAqcaH saqtyam |

ya EqtEnAqgni-mA#dhaqttE | RuqddhnOtyEqva |
athO# saqtyaprA#SUrEqva Ba#vati |

athOq ya EqvaM ~MviqdvAna#Biqcara#ti |
stRuqNuqta Eqvaina$m || 35 (10)

TB 1.1.5.2

BUrityA#ha | praqjA Eqva tad-yaja#mAnaH sRujatE |
Buvaq ityA#ha |

aqsminnEqva lOqkE prati# tiShThati | suvaqrityA#ha |

suqvaqrga Eqva lOqkE prati# tiShThati ||

triqBiraqkSharaiqr-gAr.ha#patyaq-mAda#dhAti |
traya# iqmE lOqkAH |

EqShvE#vaina#M ~MlOqkEShuq prati#ShThitaq-mAdha#ttE |

sarvai$H paq~jcaBi#-rAhavaqnIya$m | 36 (10)

TB 1.1.5.3

suqvaqrgAyaq vA EqSha lOqkAyAdhI#yatE | yadA#havaqnIya#H |

suqvaqrga EqvAsmai# lOqkE vAqcaH saqtya(gm) sarva#mApnOti ||

triqBir gAr.ha#patyaq-mAda#dhAti |
paq~jcaBi#-rAhavaqnIya$m |

aqShTau saMpa#dyantE | aqShTAkSha#rA gAyaqtrI |

gAqyaqtrO$&gniH | yAvA#nEqvAgniH | tamAdha#ttE || 37 (10)

TB 1.1.5.4

praqjApa#tiH praqjA a#sRujata |
tA a#smAth sRuqShTAH parA#cIrAyann |

tAByOq jyOtiq-ruda#gRuhNAt |

taM jyOtiqH paSya#ntIH praqjA aqBisaqmAva#rtanta |

uqparI#vAqgni-mudgRu#hNIyA-duqddharann# |

jyOti#rEqva paSya#ntIH praqjA yaja#mAna-maqBi-saqmAva#rtantE || praqjApa#tEqrakShya#Svayat |
tat parA#&patat | tadaSvO#&Bavat |

tadaSva#syA-Svaqtvam | 38 (10)

TB 1.1.5.5

EqSha vai praqjApa#tiH | yadaqgniH |
prAqjAqpaqtyO&Sva#H |

yadaSva#M puqrastAqnnaya#ti |
svamEqva cakShuqH paSya#n praqjApa#tiq-ranUdE#ti ||

vaqjrI vA EqShaH | yadaSva#H |
yadaSva#M puqrastAqnnaya#ti |

jAqtAnEqva BrAtRu#vyAqn praNu#datE || punaqrAva#rtayati | 39 (10)

TB 1.1.5.6

jaqniqShyamA#NAnEqva prati#nudatE ||
nyA#havaqnIyOq gAr.ha#patya-makAmayata |

ni gAr.ha#patya AhavaqnIya$m | tau viqBAjaqM nASa#knOt | sOSva#H pUrvaqvAD-BUqtvA | prA~jcaqM pUrvaqmuda#vahat | tat pU$rvaqvAha#H pUrvavAqT-tvam | yadaSva#M puqrastAqnnaya#ti |

viBa#ktirEqvaina#yOqssA |

athOq nAnA#vIryAvEqvainau# kurutE || 40 (10)

TB 1.1.5.7

yaduqparyu#pariq SirOq harE$t | prAqNAn vicCi#ndyAt | aqdhO#&dhaqH SirO# harati | prAqNAnA$M gOpIqthAya# || iyaqtyagrE# harati | athEyaqtyathEya#ti |

traya# iqmE lOqkAH | EqShvE#vaina#M ~MlOqkEShuq prati#ShThitaqmA-dha#ttE || praqjApa#ti-raqgni-ma#sRujata | sO#&biBEqtpra mA# dhakShyaqtIti# | 41 (10)

TB 1.1.5.8

tasya# trEqdhA ma#hiqmAnaqM ~Mvyau#hat | SAntyAq apra#dAhAya | yat-trEqdhA&gni-rA#dhIqyatE$ | maqhiqmAna#mEqvAsyaq tad-vyU#hati |

SAntyAq apra#dAhAya || punaqrAva#rtayati | maqhiqmAna#mEqvAsyaq sanda#dhAti ||

paqSurvA EqShaH | yadaSva#H | EqSha ruqdraH | 42 (10)

TB 1.1.5.9

yadaqgniH | yadaSva#sya paqdE$&gni-mA#daqddhyAt |

ruqdrAya# paqSU-napi#daddhyAt | aqpaqSur yaja#mAnaH syAt | yaM nAkraqmayE$t | ana#varuddhA asya paqSava#H syuH | pAqrSvaqta Akra#mayEt |

yathA &&hi#tasyAqgnE-ra~ggA#rA aByavaqvartE#rann |

ava#ruddhA asya paqSavOq Bava#nti | na ruqdrAyApi#dadhAti || 43 (10)

TB 1.1.5.10

trINi# haqvI(gm)Shiq nirva#pati | viqrAja# Eqva vikrA$ntaqM ~Myaja#mAqnO&nuq vikra#matE ||

aqgnayEq pava#mAnAya | aqgnayE# pAvaqkAya# | aqgnayEq Suca#yE |

yadaqgnayEq pava#mAnAya niqrvapa#ti |
puqnAtyEqvaina$m | yadaqgnayE# pAvaqkAya# |

pUqta EqvAsmi#-nnaqnnAdya#M dadhAti | yadaqgnayEq Suca#yE ( ) | braqhmaqvaqrcaqsa-mEqvAsmi#-nnuqpari#ShTAd-dadhAti || 44 (11)

(Eqnaq - mAqhaqvaqnIya#M - dhattE - &SvaqtvaM - ~Mva#rtayati - kurutaq - iti# -ruqdrO - da#dhAtiq - yadaqgnayEq Suca#yaq Eka#M ca) (A5)

1.1.6 anuvAkaM 6 - pavamAnahavirvistAraH, havirantarANi, dakShiNASca

TB 1.1.6.1

dEqvAqsuqrAH saM~Mya#ttA Asann | tE dEqvA vi#jaqya-mu#paqyanta#H | aqgnau vAqmaM ~Mvasuq saM nya#dadhata | iqdamu# nO BaviShyati |

yadi# nO jEqShyantIti# | tadaqgnirnOth-saha#maSaknOt |

tat-trEqdhA vinya#dadhAt | paqSuShuq tRutI#yam |

aqPsu tRutI#yam | AqdiqtyE tRutI#yam | 45 (10)

TB 1.1.6.2

tad-dEqvA viqjitya# | punaqravA#ruruthsanta |

tE$&gnayEq pava#mAnAya purOqDASa#-maqShTAka#pAlaqM nira#vapann |

paqSavOq vA aqgniH pava#mAnaH |
yadEqva paqSuShvAsI$t | tat-tEnAvA#rundhata |
tE$&gnayE# pAvaqkAya# | ApOq vA aqgniH pA#vaqkaH |

yadEqvAPsvAsI$t | tat-tEnAvA#rundhata | 46 (10)

TB 1.1.6.3

tE$&gnayEq Suca#yE | aqsau vA A#diqtyO$&gniH Suci#H |

yadEqvAdiqtya AsI$t | tat-tEnAvA#rundhata || braqhmaqvAqdinO# vadanti |

taqnuvOq vAvaitA a#gnyAqdhEya#sya |

AqgnEqyO vA aqShTAka#pAlO &gnyAqdhEyaqmiti# |
yattaM niqrvapE$t | naitAni# | yathAq&&tmA syAt | 47 (10)

TB 1.1.6.4

nA~ggA#ni | tAqdRugEqva tat | yadEqtAni# niqrvapE$t |
na tam | yathA&~ggA#niq syuH |

nAtmA | tAqdRugEqva tat | uqBayA#ni saqhaniqrupyA#Ni |

yaqj~jasya# sAtmaqtvAya# || uqBayaqM ~MvA EqtasyE$ndriqyaM ~MvIqrya#mApyatE | 48 (10)

TB 1.1.6.5

yO$&gnimA#dhaqttE | aiqndrAqgna-mEkA#daSakapAlaq- manuq nirva#pEt | AqdiqtyaM caqrum | iqndrAqgnI vai dEqvAnAq-mayA#tayAmAnau |

yE Eqva dEqvatEq ayA#tayAmnI |

tAByA#mEqvAsmA# indriqyaM ~MvIqrya#mava#- rundhE | AqdiqtyO Ba#vati | iqyaM ~MvA adi#tiH |

aqsyAmEqva prati#tiShThati || dhEqnvai vA Eqtad-rEta#H | 49 (10)

TB 1.1.6.6

yadAjya$m | aqnaqDuha#staNDuqlAH | miqthuqnamEqvAva#-rundhE | GRuqtE Ba#vati |

yaqj~jasyAlU$kShAntatvAya || caqtvAra# Ar.ShEqyAH prAS~ja#nti | diqSAmEqva jyOti#Shi juhOti || paqSavOq vA EqtAni# haqvI(gm)Shi# | EqSha ruqdraH | yadaqgniH | 50 (10)

TB 1.1.6.7

yathsaqdya EqtAni# haqvI(gm)Shi# niqrvapE$t | ruqdrAya# paqSUnapi# daddhyAt | aqpaqSur-yaja#mAnaH syAt | yannAnu#niqrvapE$t | ana#varuddhA asya paqSava#H syuH | dvAqdaqSasuq rAtrIqShvanuq nirva#pEt |

saqM~Mvaqthsaqra pra#timAq vai dvAda#Saq rAtra#yaH |

saqM~MvaqthsaqrENaiqvAsmai# ruqdra(gm) Sa#mayiqtvA | paqSUnava# rundhE ||

yadEka#-mEkamEqtAni# haqvI(gm)Shi# niqrvapE$t | 51 (10)

TB 1.1.6.8

yathAq trINyAqvapa#nAni pUqrayE$t | tAqdRuktat |

na praqjana#naqmucCi(gm)#ShEt | Eka#M niqrupya# | utta#rEq sama#syEt | tRuqtIya#mEqvAsmai# lOqkamucCi(gm)#Shati praqjana#nAya |

taM praqjayA# paqSuBiqranuq prajA#yatE |
athO# yaqj~jasyaiqvaiShA&BikrA$ntiH ||

raqthaqcaqkraM prava#rtayati | maqnuqShyaqraqthEnaiqva dE#varaqthaM praqtyava#rOhati || 52 (10)

TB 1.1.6.9

braqhmaqvAqdinO# vadanti | hOqtaqvya#-magnihOqtrAM(3) nahO#taqvyA(3)miti# | yad-yaju#ShA juhuqyAt | aya#thApUrvaqmAhu#tI juhuyAt | yanna ju#huqyAt |

aqgniH parA#BavEt | tUqShNImEqva hO#taqvya$m | yaqthAqpUqrva-mAhu#tI juqhOti# |

nAgniH parA#Bavati || aqgnIdhE# dadAti | 53 (10)

TB 1.1.6.10

aqgnimu#KA-nEqvartUn prI#NAti | uqpaqbar.ha#NaM dadAti |

rUqpANAqmava#-ruddhyai | aSva#M braqhmaNE$ | iqndriqyamEqvAva#-rundhE |

dhEqnu(gm) hOtrE$ | AqSiSha# EqvAva#rundhE | aqnaqDvAha#-maddhvaqryavE$ |

vahniqrvA a#naqDvAn | vahni#raddhvaqryuH | 54 (10)

TB 1.1.6.11

vahni#naiqva vahni# yaqj~jasyAva#-rundhE |
miqthuqnau gAvau# dadAti |

miqthuqnasyAva#-ruddhyai | vAsO# dadAti |
saqrvaq dEqvaqtya#M ~Mvai vAsa#H |

sarvA# Eqva dEqvatA$H prINAti | A dvA#daqSaByO# dadAti |

dvAda#Saq mAsA$H saM~MvathsaqraH | saqM~Mvaqthsaqra Eqva prati# tiShThati |

kAma#mUqrddhvaM dEya$m ( ) |
apa#rimitaqsyAva#-ruddhyai || 55 (11)

(AqdiqtyE tRutI#ya - maqPsvAsIqt tat tEnAvA#rundhataq - syA - dA$pyatEq - rEtOq - &gni - rEka#mEka mEqtAni# haqvi(gm)Shi# niqrvapE$t - praqtyava#rOhati - dadAtya - ddhvaqryur - dEyaq mEka#M ca) (A6)

1.1.7 anuvAkaM 7 - AdhAnamantrAH

TB 1.1.7.1

GaqrmaH SiraqstadaqyamaqgniH | saM pri#yaH paqSuBi#r Buvat | CaqrdistOqkAyaq tana#yAya yacCa || vAta#H prAqNastadaqyamaqgniH | saM pri#yaH paqSuBi#r Buvat | svaqdiqtaM tOqkAyaq tana#yAya piqtuM pa#ca ||

prAcIqmanu# praqdiSaqM prEhi# viqdvAn | aqgnEra#gnE puqrO a#gnir BavEqha | viSvAq ASAq dIdyA#nOq viBA#hi |

Urja#M nO dhEhi dviqpadEq catu#ShpadE || 56 (10)

TB 1.1.7.2

aqrkaScakShuq-stadaqsau sUryaqstadaqyamaqgniH | saMpri#yaH paqSuBi#r Buvat |

yat tE# Sukra SuqkraM ~Mvarca#H SuqkrA taqnUH | SuqkraM jyOtiqraja#sram | tEna# mE dIdihiq tEnaq tvA&&da#dhE | aqgninA$&gnEq brahma#NA ||

AqnaqSE vyA#naSEq sarvaqmAyuqr vyA#naSE ||
yE tE# agnE SiqvE taqnuvau$ |

viqrAT ca# svaqrAT ca# | tE mA vi#SatAqM tE mA# jinvatAm | 57 (10)

TB 1.1.7.3

yE tE# agnE SiqvE taqnuvau$ | saqmrAT cA#BiqBUSca# |

tE mA vi#SatAqM tE mA# jinvatAm | yE tE# agnE SiqvE taqnuvau$ | viqBUSca# pariqBUSca# | tE mA vi#SatAqM tE mA# jinvatAm | yE tE# agnE SiqvE taqnuvau$ | praqBvI caq praBU#tiSca | tE mA vi#SatAqM tE mA# jinvatAm |
yAstE# agnE SiqvAstaqnuva#H ( ) |

tABiqstvA &&da#dhE || yAstE# agnE GOqrAstaqnuva#H |

tABi#raqmuM ga#cCa || 58 (13)

(catu#ShpadE - jinvatAM - taqnuvaq strINi# ca ) (A7)

1.1.8 anuvAkaM 8 - EtadbrAhmaNaM

TB 1.1.8.1

iqmE vA EqtE lOqkA aqgnaya#H | tE yadavyA#vRuttA AdhIqyErann# | SOqcayE#yuqr-yaja#mAnam | GaqrmaH Siraq itiq gAr.ha#patyaq-mAda#dhAti | vAta#H prAqNa itya#nvAhAryaq-paca#nam | aqrka-ScakShuqrityA#-havaqnIya$m | tEnaiqvainAqn vyAva#rtayati | tathAq na SO#cayantiq yaja#mAnam || raqthaqntaqra-maqBigA#yatEq gAr.ha#patya AdhIqyamA#nE |

rAtha#ntarOq vA aqyaM ~MlOqkaH | 59 (10)

TB 1.1.8.2

aqsminnEqvaina#M ~MlOqkE prati#ShThitaq-mAdha#ttE |

vAqmaqdEqvya-maqBigA#yata uddhriqyamA#NE | aqntari#kShaqM ~Mvai vA#madEqvyam |

aqntari#kSha EqvainaqM prati#ShThitaq-mAdha#ttE |
athOq SAntiqr vai vA#madEqvyam |

SAqntamEqvaina#M paSaqvya#muddha#ratE |

bRuqhadaqBigA#yata AhavaqnIya# AdhIqyamA#nE |

bAr.ha#tOq vA aqsau lOqkaH | aqmuShmi#nnEqvaina#M ~MlOqkE prati#ShThitaq-mAdha#ttE ||

praqjApa#ti-raqgni-ma#sRujata | 60 (10)

TB 1.1.8.3

sO&SvOq vArO# BUqtvA parA#~gait |
taM ~MvA#ravaqntIyE#nAvArayata |

tad-vA#ravaqntIya#sya vAravantIyaqtvam |
SyaiqtEna# SyEqtI a#kuruta |

tacCyaiqtasya# Syaitaqtvam |
yad-vA#ravaqntIya#-maBiqgAya#tE |

vAqraqyiqtvaivainaqM prati#ShThitaq-mAdha#ttE | SyaiqtEna# SyEqtI ku#rutE ||

GaqrmaH Siraq itiq gAr.ha#patyaq-mAda#dhAti |

saSI#r.ShANa-mEqvainaq-mAdha#ttE | 61 (10)

TB 1.1.8.4

upai#naqmutta#rO yaqj~jO na#mati || ruqdrO vA EqShaH | yadaqgniH | sa A#dhIqyamA#na ISvaqrO yaja#mAnasya paqSUn hi(gm)si#tOH |

saM pri#yaH paqSuBi#r BuvaqdityA#ha | paqSuBi#rEqvainaq(gm)q saMpri#yaM karOti |

paqSUqnA-mahi(gm)#sAyai ||
CaqrdistOqkAyaq tana#yAya yaqcCEtyA#ha |

AqSiSha#mEqvaitA-mASA$stE ||

vAta#H prAqNa itya#nvAhAryaq-paca#nam | 62 (10)

TB 1.1.8.5

saprA#Na-mEqvainaq-mAdha#ttE ||
svaqdiqtaM tOqkAyaq tana#yAya piqtuM paqcEtyA#ha |

anna#mEqvAsmai$ svadayati ||
prAcIqmanu# praqdiSaqM prEhi# viqdvAnityA#ha |

viBa#ktirEqvaina#yOqssA |
athOq nAnA# vIryAvEqvainau# kurutE ||

Urja#M nO dhEhi dviqpadEq catu#Shpadaq ityA#ha | AqSiSha#mEqvaitAmASA$stE ||

aqrka-ScakShuqrityA#-havaqnIya$m | aqrkO vai dEqvAnAqmanna$m | 63 (10)

TB 1.1.8.6

anna#mEqvAva# rundhE || tEna# mE dIdiqhItyA#ha | sami#ndha Eqvaina$m || AqnaqSE vyA#naSaq itiq trirudi#~ggayati | traya# iqmE lOqkAH |

EqShvE#vaina#M ~MlOqkEShuq prati#ShThitaq-mAdha#ttE || tat-tathAq na kAqrya$m |

vI~ggi#taqma pra#tiShThitaq-mAda#dhIta |
uqddhRutyaiq-vAdhAyA#-Biqmantriya#H |

avI$~ggita-mEqvainaqM prati#ShThitaq-mAdha#ttE ( ) ||

viqrAT ca# svaqrAT caq yAstE# agnE SiqvAstaqnuvaq-

stABiqstvA &&da#dhaq ityA#ha |

EqtA vA aqgnEH SiqvAstaqnuva#H |
tABi#rEqvainaq(gm)q sama#rddhayati ||

yAstE# agnE GOqrAstaqnuvaq stABi#raqmuM gaqcCEti# brUyAqdyaM dviqShyAt |

tABi#rEqvainaqM parA#BAvayati || 64 (15)

(lOqkO# - &sRujatainaq - mAdha#ttE - &nvAhAryaqpaca#naM - dEqvAnAqmanna# - mEnaqM prati#ShThitaqmAdha#ttEq pa~jca# ca) (A8)

1.1.9 anuvAkaM 9 - brahmaudanam

TB 1.1.9.1

SaqmIqgaqrBAdaqgniM ma#nthati |
EqShA vA aqgnEr-yaqj~jiyA# taqnUH |

tAmEqvAsmai# janayati || adi#tiH puqtrakA#mA |

sAqddhyEByO# dEqvEByO$ brahmaudaqna-ma#pacat | tasyA# uqcCESha#Na-madaduH |

tat prAS~jA$t | sA rEtO#&dhatta |
tasyai# dhAqtA cA$ryaqmA cA#jAyEtAm |

sA dviqtIya#-mapacat | 65 (10)

TB 1.1.9.2

tasyA# uqcCESha#Na-madaduH | tat prAS~jA$t |
sA rEtO#&dhatta |

tasyai# miqtraScaq varu#NaScAjAyEtAm |
sA tRuqtIya#-mapacat | tasyA# uqcCESha#Na-madaduH |
tat prAS~jA$t | sA rEtO#&dhatta |

tasyAq a(gm)Sa#Scaq Baga#ScAjAyEtAm |
sA ca#tuqrtha-ma#pacat | 66 (10)

TB 1.1.9.3

tasyA# uqcCESha#Na-madaduH | tat prAS~jA$t |
sA rEtO#&dhatta |

tasyAq indra#Scaq viva#svA(gg)ScA-jAyEtAm | braqhmauqdaqnaM pa#cati |

rEta# Eqva tad-da#dhAti ||
prAS~ja#nti brAhmaqNA O#daqnam ||

yadAjya#-muqcCiShya#tE |
tEna# saqmidhOq&ByajyAda#dhAti |

uqcCESha#NAqdvA adi#tIq rEtO#&dhatta | 67 (10)

TB 1.1.9.4

uqcCESha#NAdEqva tad-rEtO# dhattE || asthiq vA Eqtat | yath-saqmidha#H | Eqtad-rEta#H | yadAjya$m |
yadAjyE#na saqmidhOq&ByajyAqdadhA#ti |

asthyEqva tad-rEta#si dadhAti ||
tiqsra Ada#dhAti mithunaqtvAya# ||

iya#tIr Bavanti | praqjApa#tinA yaj~jamuqKEnaq saMmi#tAH | 68 (10)

TB 1.1.9.5

iya#tIr Bavanti | yaqj~jaqpaqruShAq saMmi#tAH |
iya#tIr Bavanti | EqtAvaqdvai puru#ShE vIqrya$m | vIqrya# saMmitAH || AqrdrA Ba#vanti |

Aqrdrami#vaq hi rEta#H siqcyatE$ || citri#yasyASvaqtthasyAda#dhAti |

ciqtramEqva Ba#vati || GRuqtava#tIBiq-rAda#dhAti | 69 (10)

TB 1.1.9.6

EqtadvA aqgnEH priqyaM dhAma# | yad-GRuqtam | priqyENaiqvainaqM dhAmnAq sama#rddhayati | athOq tEja#sA || gAqyaqtrIBi#r-brAhmaqNasyAda#ddhyAt |

gAqyaqtraCa#ndAq vai brA$hmaqNaH | svasyaq Canda#saH pratyayanaqstvAya# | triqShTugBI#-rAjaqnya#sya | triqShTup Ca#ndAq vai rA#jaqnya#H |

svasyaq Canda#saH pratyayanaqstvAya# | 70 (10)

TB 1.1.9.7

jaga#tIBiqr-vaiSya#sya | jaga#tI CandAq vai vaiSya#H |

svasyaq Canda#saH pratyayanaqstvAya# || ta(gm) sa#M~MvathsaqraM gO#pAyEt |

saqM~Mvaqthsaqra(gm) hi rEtO# hiqtaM ~Mvarddha#tE ||

yad-yE#na(gm) saM~MvathsaqrE nOpaqnamE$t | saqmidhaqH punaqrAda#ddhyAt |

rEta# Eqva taddhiqtaM ~Mvarddha#mAnamEti ||

na mAq(gm)qsa-ma#S~jIyAt | na striyaqmupE#yAt || 71 (10)

TB 1.1.9.8

yan mAq(gm)qsa-ma#S~jIqyAt | yathstriya#-mupEqyAt | nirvI$ryaH syAt | naina#maqgni-rupa#namEt || Sva A#dhAqsyamA#nO brahmaudaqnaM pa#cati |

AqdiqtyA vA iqta u#ttaqmAH su#vaqrgaM ~MlOqkamA#yann |

tE vA iqtO yantaqM prati#nudantE | EqtE Kaluq vAvAdiqtyAH |

yad-brA$hmaqNAH | tairEqva saqtvaM ga#cCati | 72 (10)

TB 1.1.9.9

nainaqM prati#nudantE || braqhmaqvAqdinO# vadanti |
kvA# saH | aqgniH kAqrya#H |

yO$&smai praqjAM paqSUn pra#jaqnayaqtIti# | SalkaiqstA(gm) rAtri#maqgni-mi#ndhIta |

tasmi#n-nupavyuqShamaqraNIq niShTa#pEt | yatha#r.ShaqBAya# vASiqtA nyA#vicCAqyati# |

tAqdRugEqva tat || aqpOqdUhyaq BasmAqgniM ma#nthati | 73 (10)

TB 1.1.9.10

saiva sA&gnEH santa#tiH ||
taM ma#thiqtvA prA~jcaqmuddha#rati |

saqM~MvaqthsaqramEqva tad-rEtO# hiqtaM praja#nayati ||

anA#hitaq-stasyAqgni-rityA#huH |

yaH saqmidhO&nA#dhAyAqgni-mA#dhaqtta iti# |

tAH sa#M~MvathsaqrE puqrastAq-dAda#ddhyAt |

saqM~MvaqthsaqrAdEqvaina#-mavaqruddhyA-dha#ttE ||

yadi# saM~MvathsaqrE &nAdaqddhyAt |

dvAqdaqSyA$M puqrastAq-dAda#ddhyAt |

saqM~Mvaqthsaqra pra#timAq vai dvAda#Saq rAtra#yaH ( ) |

saqM~MvaqthsaqramEqvAsyAhi#tA Bavanti ||
yadi# dvAdaqSyA$M nAdaqddhyAt |

tryaqhE puqrastAqdAda#ddhyAt |
Ahi#tA EqvAsya# Bavanti || 74 (14)

(dviqtIya#mapacac - catuqrthama#pacaq - dadi#tIq rEtO#&dhattaq - saMmi#tA -

GRuqtava#tIBiqrAda#dhAti - rAjaqnya#H svasyaq Canda#saH pratyayanaqstvA - yE#yAd - gacCati - manthatiq - rAtra#ya ScaqtvAri# ca) (A9)

1.1.10 anuvAkaM 10 - pa~jcAgnyAdhAnam

TB 1.1.10.1

praqjApa#tiH praqjA a#sRujata | sa ri#ricAqnO#&manyata |
sa tapO#&tapyata | sa Aqtman vIqrya#-mapaSyat | tada#varddhata | tada#smAqth-saha#sOqrddhva-ma#sRujyata | sA viqrADa#Bavat |

tAM dE#vAsuqrA vya#gRuhNata | sO$&bravIt praqjApa#tiH | mamaq vA EqShA | 75 (10)

TB 1.1.10.2

dOhA# Eqva yuqShmAkaqmiti# ||
sA tataqH prAcyuda#krAmat |

tat praqjApa#tiqH parya#gRuhNAt |
atha#rva piqtuM mE# gOpAqyEti# |

sA dviqtIyaq-muda#krAmat |
tat praqjApa#tiqH parya#gRuhNAt |

narya# praqjAM mE# gOpAqyEti# |
sA tRuqtIyaq-muda#krAmat |

tat praqjApa#tiqH parya#gRuhNAt |
Sa(gg)sya# paqSUn mE# gOpAqyEti# | 76 (10)

TB 1.1.10.3

sA ca#tuqrtha-muda#krAmat | tat praqjApa#tiqH parya#gRuhNAt | sapra#tha saqBAM mE# gOpAqyEti# |

sA pa#~jcaqma-muda#krAmat |

tat praqjApa#tiqH parya#gRuhNAt |
ahE# buddhniyaq mantra#M mE gOpAqyEti# |

aqgnIn vAva sA tAn vya#kramata |
tAn praqjApa#tiqH parya#gRuhNAt |

athO# paq~gktimEqva ||
paq~gktirvA EqShA brA$hmaqNE pravi#ShTA | 77 (10)

TB 1.1.10.4

tAmAqtmanO&dhiq nirmi#mItE | yadaqgni-rA#dhIqyatE$ |

tasmA#-dEqtAva#ntOq-&gnayaq AdhI#yantE |
pA~gktaqM ~MvA iqda(gm) sarva$m |

pA~gktE#naiqva pA~gkta(gg)# spRuNOti ||
atha#rva piqtuM mE# gOpAqyEtyA#ha |

anna#mEqvai tEna# spRuNOti |
narya# praqjAM mE# gOpAqyEtyA#ha |

praqjAmEqvaitEna# spRuNOti |
Sa(gg)sya# paqSUn mE# gOpAqyEtyA#ha | 78 (10)

TB 1.1.10.5

paqSUnEqvaitEna# spRuNOti |
sapra#tha saqBAM mE# gOpAqyEtyA#ha |

saqBAmEqvaitEne$ndriqya(gg) spRu#NOti | ahE# buddhniyaq mantra#M mE gOpAqyEtyA#ha |

mantra#mEqvai tEnaq Sriya(gg)# spRuNOti || yada#nvAhAryaq-paca#nE&nvAhAqrya#M paca#nti |

tEnaq sO$&syAqBIShTa#H prIqtaH |

yad-gAr.ha#patyaq Ajya#madhiqSraya#ntiq saMpatnI$ryAqjaya#nti |

tEnaq sO$&syAqBIShTa#H prIqtaH |
yadA#havaqnIyEq juhva#ti | 79 (10)

TB 1.1.10.6

tEnaq sO$&syAqBIShTa#H prIqtaH |
yathsaqBAyA$M ~Mviqjaya#ntE |

tEnaq sO$&syAqBIShTa#H prIqtaH | yadA#vasaqthE&nnaq(gm)q hara#nti |

tEnaq sO$&syAqBIShTa#H prIqtaH | tathA$&syaq sarvE$ prIqtA aqBIShTAq AdhI#yantE ||

praqvaqsaqtha-mEqShyannEqva-mupa#tiShThEq-taika#mEkam |

yathA$ brAhmaqNAya# gRuhEvAqsinE# pariqdAya# gRuqhAnEti# | tAqdRugEqva tat ||

puna#rAqga-tyOpa#tiShThatE ( ) |
sA BA#gEyamEqvaiShAqM tat |

sA tata# UqrddhvA&&rO#hat | sA rO#hiqNya#Bavat |

tad-rO#hiqNyai rO#hiNiqtvam | rOqhiqNyA-maqgni-mAda#dhIta | sva EqvainaqM ~MyOnauq prati#ShThitaq-mAdha#ttE | RuqddhnOtyE#nEna || 80 (17)

(EqShA - paqSUnmE# gOpAqyEtiq - pravi#ShTA -

paqSUnmE# gOpAqyEtyA#haq - juhva#ti - tiShThatE saqpta ca#) (A10)

prapAtaka kOrvai with starting words of 1 tO 10 anuvAkams :-

(brahmaq saMdha#ttaqM - kRutti#kAq - sUddha#nti - dvAdaqSasu# - praqjApa#tir vAqcO - dE#vAsuqrAstadaqgnirnOd - GaqrmaH Sira# - iqmE vai - Sa#mIgaqrBAt - praqjApa#tiqH sa ri#ricAqnaH satapaqH sa Aqtman vIqrya#M daSa# )

kOrvai with starting words of 1, 11, 21 series of dasinis :-

(brahmaq saMdha#ttaqM - tau diqvyA - vathO# SaqtvAMyaq - prAcyE#ShAqM - ~Myaduqparyu#pariq - yath saqdyaH - sO&SvOq vArO# BUqtvA - jaga#tIBiq raSI#tiH)

first and last words of first prapAtakam :-

(brahmaq saMdha#tta - mRuqddhnOtyE#nEna)

|| hari#H OM ||

|| kRuShNa yajurvEdIya taittirIya brAhmaNE prathamAShTakE prathamaH prapAThakaH samAptaH ||

===============================================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

1.2 prathamAShTakE dvitIya prapAThakaH - gavAmayanabrAhmaNaM

1.2.1 anuvAkaM 1 - AdhAnamantrAH pUrvaprapAThakaSEShaBUtAH

TB 1.2.1.1

uqddhaqnyamA#na-maqsyA a#mEqddhyam |
apa# pAqpmAnaqM ~Myaja#mAnasya hantu |

SiqvA na#H santu praqdiSaqScata#sraH |
SaM nO# mAqtA pRu#thiqvI tOka#sAtA ||

SaM nO# dEqvIraqBiShTa#yE | ApO# Bavantu pIqtayE$ | SaM ~MyOraqBi sra#vantu naH ||

vaiqSvAqnaqrasya# rUqpam | pRuqthiqvyAM pa#riqsrasA$ |

syOqna-mAvi#Santu naH || 1 (10)

TB 1.2.1.2

yadiqdaM diqvO yadaqdaH pRu#thiqvyAH |
saqjaMqj~jAqnE rOda#sI saMbaBUqvatu#H |

UShA$n kRuqShNama#vatu kRuqShNamUShA$H | iqhOBayO$r yaqj~jiyaq-mAga#miShThAH ||

UqtIH ku#rvAqNO yat pRu#thiqvImaca#raH |
guqhAqkAra#-mAKurUqpaM praqtItya# |

tat tEq nya#ktamiqha saqBaMra#ntaH |
SaqtaM jI#vEma SaqradaqH savI#rAH ||

Urja#M pRuthiqvyA rasa#-mAqBara#ntaH |

SaqtaM jI#vEma Saqrada#H purUqcIH | 2 (10)

TB 1.2.1.3

vaqmrIBiq-ranu#vittaqM guhA#su |
SrOtra#M ta uqrvyaba#dhirA BavAmaH ||

praqjApa#ti sRuShTAnAM praqjAnA$m |
kShuqdhOpa#hatyai suviqtaM nO# astu |

upaqpraBi#nnaqmiShaq-mUrja#M praqjABya#H |
sUda#M gRuqhEByOq rasaqmABa#rAmi ||

yasya# rUqpaM biBra#diqmA-mavi#ndat |

guhAq pravi#ShTA(gm) sariqrasyaq maddhyE$ |
tasyEqdaM ~Mviha#ta-mAqBara#ntaH |

aCa#MbaTkAramaqsyAM ~Mvi#dhEma || 3 (10)

TB 1.2.1.4

yat paqryapa#Syath sariqrasyaq maddhyE$ | uqrvImapa#Syaq-jjaga#taH pratiqShThAm |

tat puShka#rasyAqyata#nAqddhi jAqtam |
paqrNaM pRu#thiqvyAH pratha#na(gm) harAmi ||

yABiqradRu(gm)#haqjjaga#taH pratiqShThAm |
uqrvImiqmAM ~Mvi#Svajaqnasya# BaqrtrIm |

tA na#H SiqvAH Sarka#rAH santuq sarvA$H ||
aqgnE rEta#Scaqndra(gm) hira#Nyam |

aqdByaH saMBU#ta-maqmRuta#M praqjAsu# |
tath saqBaMra#nnuttaraqtO niqdhAya# | 4 (10)

TB 1.2.1.5

aqtiq praqyacCaqM duri#tiM tarEyam ||
aSvO# rUqpaM kRuqtvA yada#SvaqtthE &ti#ShThaH |

saqM~MvaqthsaqraM dEqvEByO# niqlAya# |
tattEq nya#ktamiqha saqBaMra#ntaH |

SaqtaM jI#vEma SaqradaqH savI#rAH ||
UqrjaH pRu#thiqvyA addhyutthi#tO&si |

vana#spatE Saqtava#l.SOq virO#ha |
tvayA# vaqyamiShaqmUrjaqM mada#ntaH |

rAqyaspOShE#Naq samiqShA ma#dEma ||
gAqyaqtriqyA hriqyamA#Nasyaq yattE$ | 5 (10)

TB 1.2.1.6

paqrNamapa#tat tRuqtIya#syai diqvO&dhi# |
sO#&yaM paqrNaH sO#mapaqrNAddhi jAqtaH |

tatO# harAmi sOmapIqthasyAva#-ruddhyai |
dEqvAnA$M brahmavAqdaM ~Mvada#tAqM ~Myat |

uqpASRu#NOH suqSravAq vai SruqtO#&si |
tatOq mAmAvi#Satu brahmavarcaqsam |

tath saqBaMraq(gg)q stadava#rundhIya sAqkShAt ||
yayA# tE sRuqShTasyAqgnEH |

hEqtimaSa#mayat praqjApa#tiH | tAmiqmAma pra#dAhAya | 6 (10)

TB 1.2.1.7

SaqmI(gm) SAntyai# harAmyaqham ||
yattE# sRuqShTasya# yaqtaH |

vika#~gkataqM BA A$rCajjAtavEdaH |
tayA# BAqsA saMmi#taH |

uqruM nO# lOqkamanuq praBA#hi ||
yattE# tAqntasyaq hRuda#yaqmAcCi#ndan jAtavEdaH |

maqrutOq&dBista#mayiqtvA | EqtattEq tada#SaqnEH saMBa#rAmi | sAtmA# agnEq sahRu#dayO BavEqha ||

citri#yAdaSvaqtthAth saMBRu#tA bRuhaqtya#H | 7 (10)

TB 1.2.1.8

SarI#ramaqBi sa(gg) skRu#tAH stha |
praqjApa#tinA yaj~jamuqKEnaq saMmi#tAH |

tiqsras triqvRudBi#r mithuqnAH prajA$tyai ||
aqSvaqtthA-ddha#vyavAqhA-ddhi jAqtAm |

aqgnE staqnUM ~Myaqj~jiyAq(gm)q saMBa#rAmi | SAqntayO#ni(gm) SamIgaqrBam |

aqgnayEq praja#nayiqtavE$ || yO a#SvaqtthaH Sa#mIgaqrBaH | AqruqrOhaq tvE sacA$ |

taM tE# harAmiq brahma#NA | 8 (10)

TB 1.2.1.9

yaqj~jiyai$H kEqtuBi#H saqha ||
yaM tvA# saqmaBa#ran-jAtavEdaH |

yaqthAq SaqrIqraM BUqtEShuq nya#ktam |
sa saMBRu#taH sIda SiqvaH praqjABya#H |

uqruM nO# lOqkamanu#nEShi viqdvAn ||
pra vEqdhasE# kaqvayEq mEddhyA#ya |

vacO# vaqndAru# vRuShaqBAyaq vRuShNE$ |
yatO# BaqyamaBa#yaqM tannO# astu |

ava# dEqvAn. ya#jEq hEDyAn# ||
saqmidhAq&gniM du#vasyata | 9 (10)

TB 1.2.1.10

GRuqtair bO#dhayaqtAti#thim |
A&smi#n. haqvyA ju#hOtana ||

upa# tvA&gnE haqviShma#tIH | GRuqtAcI$ryantu haryata | juqShasva# saqmidhOq mama# ||

taM tvA# saqmidBi#ra~ggiraH |
GRuqtEna# varddhayAmasi |
bRuqhacCO#cA yaviShThya ||

saqmiqddhyamA#naH prathaqmO nu dharma#H | samaqktuBi#rajyatE viqSvavA#raH | 10 (10)

TB 1.2.1.11

SOqciShkE#SO GRuqtani#rNik-pAvaqkaH |
suqyaqj~jO aqgnir yaqjathA#ya dEqvAn ||
GRuqtapra#tIkO GRuqtayO#niraqgniH |
GRuqtaiH sami#ddhO GRuqtamaqsyAnna$m |

GRuqtaqpruSha#stvA saqritO# vahanti |
GRuqtaM piban$th suqyajA# yakShi dEqvAn ||

AqyuqrdA a#gnE haqviShO# juShAqNaH |
GRuqta pra#tIkO GRuqtayO#nirEdhi |

GRuqtaM pIqtvA madhuqcAruq gavya$m |
piqtEva# puqtramaqBi ra#kShatAdiqmam || 11 (10)

TB 1.2.1.12

tvAma#gnE samidhAqnaM ~Mya#viShTha |
dEqvA dUqtaM ca#krirE havyaqvAha$m |

uqruqjraya#saM GRuqtayO#niq-mAhu#tam |
tvEqShaM cakShu#rdadhirE cOdaqyanva#ti ||

tvAma#gnE praqdivaq Ahu#taM GRuqtEna# | suqmnAqyava#H suShaqmidhAq samI#dhirE |

sa vA#vRudhAqna OSha#dhIBirukShiqtaH | uqrujrayA(gm)#siq pArthi#vAq viti#ShThasE ||

GRuqta pra#tIkaM ~Mva Ruqtasya# dhUqrq.Shada$m (dhUrq.Shada$m) |

aqgniM miqtranna sa#midhAqna Ru#~jjatE | 12 (10)

TB 1.2.1.13

indhA#nO aqkrO viqdathE#Shuq dIdya#t | Suqkrava#rNAqmudu# nO ya(gm)satEq dhiya$m ||

praqjA a#gnEq saM~MvA#saya |
ASA$Sca paqSuBi#H saqha |

rAqShTrANya#smAq AdhE#hi |
yAnyAsa$nth saviqtuH saqvE ||

maqhI viqSpatnIq sada#nE Ruqtasya# |
aqrvAcIq Eta#M dharuNE rayIqNAm |

aqntarva#tnIq janya#M jAqtavE#dasam |

aqddhvaqrANA$M janayathaH purOqgAm || 13 (10)

TB 1.2.1.14

ArO#hataM daqSataq(gm)q Sakva#rIqr mama# | RuqtEnA$gnaq Ayu#ShAq varca#sA saqha |

jyOg jIva#ntaq utta#rAmuttarAq(gm)q samA$m |

dar.Sa#maqhaM pUqrNamA#saM ~Myaqj~jaM ~MyathAq yajai$ || Rutvi#yavatI sthO aqgnirE#tasau |
garBa#M dadhAthAqM tE vA#maqhaM da#dE |

tath saqtyaM ~Myad vIqraM bi#BRuthaH |
vIqraM ja#nayiqShyatha#H |

tE mat prAqtaH praja#niShyEthE |
tE mAq prajA#tEq praja#nayiqShyatha#H | 14 (10)

TB 1.2.1.15

praqjayA# paqSuBi#r-brahmavarcaqsEna# suvaqrgE lOqkE || anRu#tAth-saqtyamupai#mi |

mAqnuqShA-ddaivyaq-mupai#mi | daivIqM ~MvAca#M ~MyacCAmi || Salkai#raqgnimi#ndhAqnaH |

uqBau lOqkau sa#nEmaqham |
uqBayO$r-lOqkayOr#. RuqddhvA |

ati# mRuqtyuM ta#rAmyaqham ||
jAta#vEdOq Buva#nasyaq rEta#H |

iqha si#~jcaq tapa#sOq yajja#niqShyatE$ | 15 (10)

TB 1.2.1.16

aqgnima#SvaqtthAdadhi# havyaqvAha$m | SaqmIqgaqrBA-jjaqnayaqnaq.yO ma#yOq BUH ||

aqyaM tEq yOni#r. Ruqtviya#H | yatO# jAqtO arO#cathAH |

taM jAqnanna#gnaq ArO#ha |
athA# nO varddhayA raqyim ||

apE#taq vItaq vi ca# sarpaqtAta#H |
yE&traq stha pu#rAqNA yE caq nUta#nAH |

adA#diqdaM ~MyaqmO#&vaqsAna#M pRuthiqvyAH |

akra#nniqmaM piqtarO# lOqkama#smai || 16 (10)

TB 1.2.1.17

aqgnErBasmA$syaqgnEH purI#Shamasi ||
saqj~jAMna#masi kAmaqdhara#Nam |

mayi# tE kAmaqdhara#NaM BUyAt ||
saM ~Mva#H sRujAmiq hRuda#yAni |

sa(gm) sRu#ShTaqM manO# astu vaH |
sa(gm) sRu#ShTaH prAqNO a#stu vaH ||

saM ~MyA va#H priqyAstaqnuva#H |
saMpriqyA hRuda#yAni vaH |

AqtmA vO# astuq saMpri#yaH |
saMpri#yA-staqnuvOq mama# || 17 (10)

TB 1.2.1.18

kalpE#tAqM dyAvA#pRuthiqvI | kalpa#ntAqmApaq OSha#dhIH | kalpa#ntAmaqgnayaqH pRutha#k |
mamaq jyaiShThyA#yaq savra#tAH ||

yE$&gnayaqH sama#nasaH | aqntaqrA dyAvA#pRuthiqvI |

vAsa#ntikAvRuqtU aqBi kalpa#mAnAH | indra#miva dEqvA aqBi saM~Mvi#Santu || diqvastvA# vIqryE#Na |
pRuqthiqvyai-ma#hiqmnA | 18 (10)

TB 1.2.1.19

aqntari#kShasyaq pOShE#Na | saqrvapa#Suq-mAda#dhE ||

ajI#janan-naqmRutaqM martyA#saH |
aqsrEqmANa#M taqraNi#M ~MvIqDuja#mBam |

daSaq svasA#rO aqgruva#H samIqcIH |
pumA(gm)#saM jAqtamaqBi sa(gm)ra#BantAm ||

praqjApa#tEstvA prAqNEnABiq prANi#mi |
pUqShNaH pOShE#Naq mahya$m |

dIqrGAqyuqtvAya# SaqtaSA#radAya |

Saqta(gm) SaqradByaq Ayu#ShEq varca#sE | 19 (10)

TB 1.2.1.20

jIqvAtvai puNyA#ya ||
aqhaM tvada#smiq mada#siq tvamEqtat |

mamA#siq yOniqstavaq yOni#rasmi |
mamaiqva sanvaha# haqvyAnya#gnE |

puqtraH piqtrE lO#kaqkRu-jjA#tavEdaH ||
prAqNE tvAq &mRutaqmAda#dhAmi |

aqnnAqdamaqnnAdyA#ya | gOqptAraqM guptyai$ || suqgAqr.qhaqpaqtyO viqdahaqnnarA#tIH |

uqShasaqH SrEya#sIH SrEyasIqr dadha#t | 20 (10)

TB 1.2.1.21

agnE# saqpatnA(gm)# apaq bAdha#mAnaH |

rAqyaspOShaq-miShaqmUrja#-maqsmAsu# dhEhi ||
iqmA uq mAmupa#tiShThantuq rAya#H |

AqBiH praqjABi#riqha saM ~Mva#sEya |
iqhO iDA# tiShThatu viSvarUqpI |

maddhyEq vasO$r dIdihi jAtavEdaH ||
Oja#sEq balA#yaq tvOdya#cCE |

vRuSha#NEq SuShmAqyAyu#ShEq varca#sE | saqpaqtnaqtUra#si vRutraqtUH |

yastE# dEqvEShu# mahiqmA su#vaqrgaH | 21 (10)

TB 1.2.1.22

yasta# AqtmA paqSuShuq pravi#ShTaH |
puShTiqryA tE# manuqShyE#Shu papraqthE |

tayA# nO agnE juqShamA#Naq Ehi# ||
diqvaH pRu#thiqvyAH paryaqntari#kShAt |

vAtA$t paqSuByOq addhyOSha#dhIByaH |
yatra#yatra jAtavEdaH saM baqBUtha# |

tatO# nO agnE juqShamA#Naq Ehi# ||
prAcIqmanu# praqdiSaqM prEhi# viqdvAn |

aqgnEra#gnE puqrO a#gnir-BavEqha |

viSvAq ASAq dIdyA#nOq vi BA#hi | 22 (10)

TB 1.2.1.23

Urja#M nO dhEhi dviqpadEq catu#ShpadE || anvaqgniruqShasAq-magra#-maKyat |

anvahA#ni prathaqmO jAqtavE#dAH |
anuq sUrya#sya puruqtrA ca# raqSmIn |

anuq dyAvA#pRuthiqvI Ata#tAna ||
vikra#masva maqhA(gm) a#si |

vEqdiqShan-mAnu#ShEByaH | triqShu lOqkEShu# jAgRuhi ||

yadiqdaM diqvO yadaqdaH pRu#thiqvyAH |

saqM ~MviqdAqnE rOda#sI saM baBUqvatu#H | 23 (10)

TB 1.2.1.24

tayO$H pRuqShThE sI#datu jAqtavE#dAH |
SaqBUMH praqjABya#-staqnuvE$ syOqnaH ||

prAqNaM tvAq&mRutaq Ada#dhAmi | aqnnAqdamaqnnAdyA#ya | gOqptAraqM guptyai$ |

yattE# Sukra SuqkraM ~Mvarca#H SuqkrA taqnUH |
SuqkraM jyOtiq-raja#sram |

tEna# mE dIdihiq tEnaq tvA&&da#dhE |
aqgninA$&&gnEq brahma#NA |

AqnaqSE vyA#naSEq sarvaqmAyuqr vyA#naSE || 24 (10)

TB 1.2.1.25

narya# praqjAM mE# gOpAya | aqmRuqtaqtvAya# jIqvasE$ | jAqtAM ja#niqShyamA#NAM ca |

aqmRutE# saqtyE prati#ShThitAm || atha#rva piqtuM mE# gOpAya | rasaqmanna#miqhAyu#ShE |

ada#bdhAqyO-&SI#tatanO | avi#ShaM naH piqtuM kRu#Nu ||

Sa(gg)sya# paqSUn mE# gOpAya |
dviqpAdOq yE catu#ShpadaH | 25 (10)

TB 1.2.1.26

aqShTASa#PAScaq ya iqhAgnE$ |
yE caika#SaPA ASuqgAH || sapra#tha saqBAM mE#
gOpAya | yE caq saByA$H saBAqsada#H |

tAni#ndriqyAva#taH kuru | sarvaqmAyuq-rupA#satAm ||

ahE#buddhniyaq mantra#M mE gOpAya | yamRuSha#yastraiviqdA viqduH |

RucaqH sAmA#niq yajU(gm)#Shi |
sA hi SrIraqmRutA# saqtAm || 26 (10)

TB 1.2.1.27

catu#H SiKaNDA yuvaqtiH suqpESA$H |
GRuqtapra#tIkAq Buva#nasyaq maddhyE$ |

maqrmRuqjyamA#nA mahaqtE sauBa#gAya |
mahya#M dhukShvaq yaja#mAnAyaq kAmAn# ||

iqhaiva santatra# saqtO vO# agnayaH |
prAqNEna# vAqcA mana#sA biBarmi |

tiqrO mAq santaqmAyuqrmA prahA#sIt |
jyOti#ShA vO vaiSvAnaqrE-NOpa#tiShThE ||

paq~jcaqdhA&gnIn-vya#krAmat |
viqrATth sRuqShTA praqjApa#tEH ( ) |

UqrddhvA&&rO#had-rOhiqNI |
yOni#raqgnEH prati#ShThitiH || 27 (12)

(viqSaqntuq naqH - puqruqcIr - vi#dhEma - niqdhAyaq - yat tE - &pra#dAhAya - bRuhaqtyO$ - brahma#NA - duvasyata - viqSvavA#ra - iqma - mRu#~jjatE - purOqgAM - praja#nayiqShyathO# - janiqShyatE$& - smaiq - mama# - mahiqmnA - varca#sEq - dadha#th - suvaqrgA - BA#hi - saMbaBUqvatuq - rAyuqr vyA#naSEq - catu#ShpadaH - saqtAM - praqjApa#tEqr dvE ca#) (A1)

1.2.2 anuvAkaM 2-viShUvannAmakaM muKyamaha, taduBayapArSvavartIni catvAryahAni cOcyantE

TB 1.2.2.1

navaiqtAnyahA#ni Bavanti | navaq vai su#vaqrgA lOqkAH |

yadEqtAnyahA$-nyupaqyanti# | naqvasvEqva tath su#vaqrgEShu# lOqkEShu# saqtriNa#H

pratiqtiShTha#ntO yanti || aqgniqShTOqmAH para#H sAmAnaH kAqryA# ityA#huH |

aqgniqShTOqmasa#miMtaH suvaqrgO lOqka iti# |
dvAda#SA-gniShTOqmasya# stOqtrANi# | dvAda#Saq mAsA$H saM~MvathsaqraH || tat tanna sUrkShya$m |

uqkthyA# Eqva sa#ptadaqSAH para#H sAmAnaH kAqryA$H | 28 (10)

TB 1.2.2.2

paqSavOq vA uqkthAni# | paqSUqnAmava#-ruddhyai ||

viqSvaqjiqdaqBiqjitA#-vagniShTOqmau ||
uqkthyA$H saptadaqSAH para#H sAmAnaH |

tE sa(gg)stu#tA viqrAja#maqBi saMpa#dyantE |
dvE carcAqvati# ricyEtE |

Eka#yAq gaurati#riktaH | EkaqyA&&yu#rUqnaH |

suqvaqrgO vai lOqkO jyOti#H | Urg viqrAT | 29 (10)

TB 1.2.2.3

suqvaqrgamEqva tEna# lOqkamaqBi ja#yanti ||
yat paraq(gm)q rAtha#ntaram |

tat pra#thaqmE&ha#n-kAqrya$m | bRuqhad-dviqtIyE$ | vaiqrUqpaM tRuqtIyE$ | vaiqrAqjaM ca#tuqrthE | SAqkvaqraM pa#~jcaqmE | raiqvaqta(gm) ShaqShThE |

tadu# pRuqShThEByOq naya#nti ||
saqtaMna#ya EqtE grahA# gRuhyantE | 30 (10)

TB 1.2.2.4

aqtiqgrAqhyA$H para#H sAmasu |
iqmAnEqvaitair lOqkAnth saMta#nvanti ||

miqthuqnA EqtE grahA# gRuhyantE |
aqtiqgrAqhyA$H para#H sAmasu |

miqthuqnamEqva tair yaja#mAnAq ava#rundhatE ||
bRuqhat pRuqShThaM Ba#vati |

bRuqhad vai su#vaqrgO lOqkaH |
bRuqhaqtaiva su#vaqrgaM ~MlOqkaM ~Mya#nti ||

traqyaqstriq(gm)qSi nAmaq sAma# |
mAddhya#ndinEq pava#mAnE Bavati | 31 (10)

TB 1.2.2.5

traya#stri(gm)Saqdvai dEqvatA$H |
dEqvatA# EqvAva#rundhatE ||

yE vA iqtaH parA$~jca(gm) saM~Mvathsaqra-mu#paq yanti# |

na hai#naqM tE svaqsti sama#S~juvatE |
athaq yE#&mutOq&rvA~jca#mupaq yanti# |

tE hai#na(gg) svaqsti sama#S~juvatE |
EqtadvA aqmutOq&rvA~jcaqmupa# yanti |

yadEqvam | yO haq Kaluq vAva praqjApa#tiH |

sa u# vEqvEndra#H ( ) | tadu# dEqvEByOq naya#nti || 32 (11)

(kAqryA#-viqrAD - gRu#hyantEq - pava#mAnE BavaqtI - ndraq EkaM# ca) (A2)

1.2.3 anuvAkaM 3 - viShuvaddinE&tigrAhyaviSEShAH

TB 1.2.3.1

saMta#tiqrvA EqtE grahA$H | yat para#H sAmAnaH | viqShUqvAn-di#vAkIqrtya$m |

yathAq SAlA#yaiq pakSha#sI |
Eqva(gm) sa#M~Mvathsaqrasyaq pakSha#sI |

yadEqtEna gRuqhyErann# | viShU#cI saM~Mvathsaqrasyaq pakSha#sIq vyava#sra(gm) sEyAtAm |

ArtiqmArcCE#yuH | yadEqtE gRuqhyantE$ |

yathAq SAlA#yaiq pakSha#sI maddhyaqmaM-~Mvaq(gm)qSamaqBi sa#mAqyacCa#ti | 33 (10)

TB 1.2.3.2

Eqva(gm) sa#M~Mvathsaqrasyaq pakSha#sI divAkIqrtya#maqBi saMta#nvanti |

nArtiqmArcCa#nti || Eqkaqviq(gm)qSa-maha#rBavati | SuqkrAgrAq grahA# gRuhyantE |

pratyutta#bdhyai sayaqtvAya# ||
sauqrya# Eqtadaha#H paqSurAla#ByatE |

sauqryO#&tigrAqhyO# gRuhyatE |
aha#rEqva rUqpENaq sama#rddhayanti |

athOq ahna# EqvaiSha baqlir hri#yatE ||

saqptai-tadaha#rati-grAqhyA# gRuhyantE | 34 (10)

TB 1.2.3.3

saqpta vai SI#r.ShaqNyA$H prAqNAH |
aqsAvA#diqtyaH Sira#H praqjAnA$m |

SIqr.qShannEqva praqjAnA$M prAqNAn da#dhAti | tasmA$thsaqpta SIqr.qShan prAqNAH ||

indrO# vRuqtra(gm) haqtvA | asu#rAn parAqBAvya# |
sa iqmA~MllOqkA-naqBya#jayat |

tasyAqsau lOqkO&na#Bijita AsIt |
taM ~MviqSvaka#rmA BUqtvA&Bya#jayat |

yad-vai$SvakarmaqNO gRuqhyatE$ | 35 (10)

TB 1.2.3.4

suqvaqrgasya# lOqkasyAq-Biji#tyai ||
pra vA EqtE$&smAl lOqkA-ccya#vantE |

yE vai$SvakarmaqNaM gRuqhNatE$ |
AqdiqtyaSSvO gRu#hyatE | iqyaM ~MvA adi#tiH |

aqsyAmEqva prati#tiShThanti || aqnyO$nyO gRuhyEtE |

viSvA$nyEqvAnyEnaq karmA#Ni kurvAqNA ya#nti | aqsyAmaqnyEnaq prati# tiShThanti ||

tAvA&pa#rAqrddhAth sa#M~MvathsaqrasyAq-nyO$nyO gRuhyEtE ( ) || tAvuqBau saqha ma#hAvraqtE gRu#hyEtE | yaqj~jasyaiqvAnta#M gaqtvA | uqBayO$r lOqkayOqH prati# tiShThanti || aqrkya#muqkthaM Ba#vati |

aqnnAdyaqsyA-va#ruddhyai || 36 (15) (saqmAqyacCa# - tyatigrAqhyA# gRuhyantE - gRuqhyatE# - saM~MvathsaqrasthAqnyO$nyO gRuhyEtEq pa~jca# ca ) (A3)

1.2.4 anuvAkaM 4 - tasminnEva dinE divAkIrtyanAmAni sAmAni

TB 1.2.4.1

Eqkaqviq(gm)qSa EqSha Ba#vati |
EqtEnaq vai dEqvA E#kaviq(gm)qSEna# |

Aqdiqtyamiqta u#ttaqma(gm) su#vaqrgaM ~MlOqka-mArO#hayann |

sa vA EqSha iqta E#kaviq(gm)qSaH |
tasyaq daSAqvastAqdahA#ni | daSa# paqrastA$t |

sa vA EqSha viqrAjyu#BaqyataqH prati#ShThitaH |

viqrAjiq hi vA EqSha u#BaqyataqH prati#ShThitaH | tasmA#dantaqrEmau lOqkau yann |

sarvE#Shu suvaqrgEShu# lOqkE-Shva#Biqtapa#nnEti || 37 (10)

TB 1.2.4.2

dEqvA vA A#diqtyasya# suvaqrgasya# lOqkasya# | parA#cO&tipAqdAda#biBayuH |

taM CandO#BiradRu(gm) haqndhRutyai$ |
dEqvA vA A#diqtyasya# suvaqrgasya# lOqkasya# |

avA#cO&vapAqdAda#biBayuH |
taM paq~jcaBI# raqSmiBiq-ruda#vayann |

tasmA#dEkaviq(gm)qSE &haqn pa~jca# divAkIqrtyA#ni kriyantE | raqSmayOq vai di#vAkIqrtyA#ni || yE gA#yaqtrE |

tE gA#yaqtrIShUtta#rayOqH pava#mAnayOH | 38 (10)

TB 1.2.4.3

maqhAdi#vAkIrtyaq(gm)q hOtu#H pRuqShTham | viqkaqrNaM bra#hmasAqmam |

BAqsO$&gniShTOqmaH || athaiqtAniq parA#Ni |

paraiqrvai dEqvA A#diqtya(gm) su#vaqrgaM ~MlOqkama#pArayann | yadapA#rayann |

tat parA#NAM paraqtvam | pAqraya#ntyEnaqM parA#Ni |
ya EqvaM ~MvEda# | athaiqtAniq sparA#Ni ( ) | sparaiqrvai dEqvA A#diqtya(gm) su#vaqrgaM ~MlOqkama#spArayann |

yadaspA#rayann | tath sparA#NA(gg) sparaqtvam | spAqraya#ntyEnaq(gg)q sparA#Ni |

ya EqvaM ~MvEda# || 39 (15)

(Eqtiq-pava#mAnayOqH-sparA#NIq pa~jca# ca) (A4)

1.2.5 anuvAkaM 5 - paSavaH vaiShNavAdyA nava

TB 1.2.5.1

apra#tiShThAqM ~MvA EqtE ga#cCanti |
yEShA(gm)# saM~MvathsaqrE&nAqptE&tha# |

EqkAqdaqSinyAqpyatE$ || vaiqShNaqvaM ~MvA#maqna-mAla#BantE | yaqj~jO vai viShNu#H |

yaqj~jamEqvAla#BantEq prati#ShThityai |
aiqndrAqgna-mAla#BantE |

iqndrAqgnI vai dEqvAnAq-mayA#tayAmAnau |
yE Eqva dEqvatEq ayA#tayAmnI | tE EqvAla#BantE | 40 (10)

TB 1.2.5.2

vaiqSvaqdEqva-mAla#BantE | dEqvatA# EqvAva#-rundhatE |

dyAqvAqpRuqthiqvyA$M dhEqnu-mAla#BantE | dyAvA#pRuthiqvyOrEqva prati# tiShThanti |

vAqyaqvya#M ~MvaqthsamAla#BantE |
vAqyurEqvaiByO# yathA&&yataqnAd-dEqvatAq ava#rundhE |

AqdiqtyAmavi#M ~MvaqSA-mAla#BantE |
iqyaM ~MvA adi#tiH |

aqsyAmEqva prati# tiShThanti |
maiqtrAqvaqruqNI-mAla#BantE | 41 (10)

TB 1.2.5.3

miqtrENaiqva yaqj~jasyaq svi#ShTa(gm) Samayanti | varu#NEnaq duri#ShTam |

prAqjAqpaqtyaM tU#paqraM ma#hAvraqta Ala#BantE | prAqjAqpaqtyO#&tigrAqhyO# gRuhyatE |

aha#rEqva rUqpENaq sama#rddhayanti |
athOq ahna# EqvaiSha baqlir hri#yatE |

AqgnEqyamAla#BantEq pratiq praj~jA$tyai ||

aqjaqpEqtvAn. vA EqtE pUrvaiqrmAsaiqra-va#rundhatE |

yadEqtE gaqvyAH paqSava# AlaqByantE$ |

uqBayE#ShAM paSUqnA-mava#ruddhyai ( ) || 42 (10)

TB 1.2.5.4

yadati#riktA-mEkAdaqSinI#-mAqlaBE#rann |
apri#yaqM BrAtRu#vya-maqByati#ricyEta |

yad dvaudvau# paqSU saqmasyE#yuH |
kanI#yaq Ayu#H kurvIrann |

yadEqtE brAhma#NavantaH paqSava# AlaqByantE$ |

nApri#yaqM BrAtRu#vya-maqBya#tiqricya#tE |
na kanI#yaq Ayu#H kurvatE || 43 (7)

(tE-EqvAla#BantE-maitrAvaruqNImAla#BaqntE-&va#ruddhyai-+saqpta ca#) (A5)

1.2.6 anuvAkaM 6 - mahAvratam

TB 1.2.6.1

praqjApa#tiH praqjAH sRuqShTvA vRuqttO#&Sayat |

taM dEqvA BUqtAnAq(gm)q rasaqM tEja#H saqBRuMtya# | tEnai#namaBiShajyann | maqhAna#vavaqrtIti# |
tan ma#hAvraqtasya# mahAvrataqtvam |
maqhad-vraqtamiti# |

tan ma#hAvraqtasya# mahAvrataqtvam |
maqhaqtO vraqtamiti# |

tan ma#hAvraqtasya# mahAvrataqtvam || paq~jcaqviq(gm)qSaH stOmO# Bavati | 44 (10)

TB 1.2.6.2

catu#rvi(gm)Sa-tyarddhamAsaH saM~MvathsaqraH |

yad vA Eqtasmin$th saM~MvathsaqrE &dhiqprAjA#yata |

tadanna#M pa~jcaviq(gm)qSa-ma#Bavat ||
maqddhyaqtaH kri#yatE |

maqddhyaqtO hyanna#maSiqtaM dhiqnOti# |
athO# maddhyaqta Eqva praqjAnAqmUrgdhI#yatE ||

athaq yadvA iqdama#ntaqtaH kriqyatE$ |
tasmA#dudaqntE praqjAH samE#dhantE |

aqntaqtaH kri#yatE praqjana#nAyaiqva ||
triqvRucCirO# Bavati | 45 (10)

TB 1.2.6.3

trEqdhAq viqhiqta(gm) hi Sira#H | lOma# CaqvIrasthi# || parA#cA stuvanti | tasmAqt tath saqdRugEqva | na mEdyaqtO&nu# mEdyati | na kRuSyaqtO&nu# kRuSyati ||

paq~jcaqdaqSO$&nyaH paqkShO Ba#vati | saqptaqdaqSO$&nyaH | tasmAqd-vayA(gg)#sya-nyataqramaqrddhamaqBi paqryAva#rtantE |

aqnyaqtaqratOq hi tad-garI#yaH kriqyatE$ || 46 (10)

TB 1.2.6.4

paq~jcaqviq(gm)qSa AqtmA Ba#vati | tasmA$n-maddhyaqtaH paqSavOq vari#ShThAH || Eqkaqviq(gm)qSaM pucCa$m | dviqpadA#su stuvantiq prati#ShThityai ||

sarvE#Na saqha stu#vanti | sarvE#Naq hyA$tmanA$&&tmaqnvI | saqhOtpata#nti ||
Ekai#kAq-mucCi(gm)#Shanti |
Aqtmann. hya~ggA#ni baqddhAni# ||

na vA EqtEnaq sarvaqH puru#ShaH | 47 (10)

TB 1.2.6.5

yadiqta i#tOq lOmA#ni daqtO naqKAn |
paqriqmAda#H kriyantE | tAnyEqva tEnaq pratyu#pyantE || audu#mbaraqstalpO# Bavati | UrgvA anna#muduqmbara#H | Uqrja EqvAnnAdyaqsyA-va#ruddhyai ||

yasya# talpaqsadyaq-mana#Bijitaq(gg)q syAt |
sa dEqvAnAq(gm)q sAmya#kShE |

taqlpaqsadya#-maqBija#yAqnItiq talpa#mAq-ruhyOd-gA#yEt |

taqlpaqsadya#-mEqvABija#yati | 48 (10)

TB 1.2.6.6

yasya# talpaqsadya#-maqBiji#taq(gg)q syAt |
sa dEqvAnAq(gm)q sAmya#kShE |

taqlpaqsadyaqM mA parA#jEqShItiq talpa#-mAqruhyOd-gA#yEt | na ta#lpaqsadyaqM parA#jayatE ||
plEq~gKE Sa(gm)#sati | mahOq vai plEq~gKaH |

maha#sa EqvAnnAdyaqsyA-va#ruddhyai ||
dEqvAqsuqrAH saM~Mya#ttA Asann |

ta A#diqtyE vyAya#cCanta | taM dEqvAH sama#jayann | 49 (10)

TB 1.2.6.7

brAqhmaqNaSca# SUqdraSca# carmakaqrtE vyAya#cCEtE | daivyOq vai varNO$ brAhmaqNaH |

aqsaqrya#H SUqdraH | iqmE#&rAth suriqmE su#BUqta-ma#kraq-nnitya#nyataqrO brU#yAt |

iqma u#dvAsIkAqriNa# iqmE du#rBUqta-ma#kraqnnitya#nyataqraH |

yadEqvaiShA(gm)# sukRuqtaM ~MyA rAddhi#H | tada#nyataqrO#-&BiSrI#NAti |

yadEqvaiShA$M duShkRuqtaM ~MyA&rA$ddhiH | tada#nyataqrO-&pa#hanti |

brAqhmaqNaH saM ja#yati ( ) |

aqmumEqvAdiqtyaM BrAtRu#vyasyaq saM~Mvi#ndantE || 50 (11)

(Baqvaqtiq - Baqvaqtiq - kriqyatEq - puru#ShO - jayatya - jaya - ~jjayaqtyEka#M ca) (A6)

prapAtaka kOrvai with starting words of 1 tO 6 anuvAkams :-

(uqddhyaqnyamA#naqM - navaiqtAniq - santa#ti - rEkaviq(gm)qSa EqShO - &pra#tiShThAM - praqjApa#tir vRuqttaH ShaT )

kOrvai with starting words of 1, 11, 21 series of dasinis :-

(uqddhaqnyamA#na(gm) - SOqciShkEqSO - &gnE# saqpatnA# - natigrAqhyA# - vaiSvadEqvamAla#BantE pa~jcAqSat )

first and last word of second prapAtakam :-

 (uqddhaqnyamA#naq(gm)q - saM~Mvi#ndantE )

 || hari#H OM ||

|| kRuShNa yajurvEdIya taittirIya brAhmaNE prathamAShTakE dvidIyaH prapAThakaH samAptaH ||

===============================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

1.3 prathamAShTakE tRutIya prapAThakaH - vAjapEyabrAhmaNaM

1.3.1 anuvAkaM 1 - punarAdhEyaSEShaH AjyaBAgayOrviSEShaH

TB 1.3.1.1

dEqvAqsuqrAH saM ~Mya#ttA Asann |
tE dEqvA vi#jaqya-mu#paqyanta#H |

aqgnIShOma#yO-stEjaqsvinI$staqnUH saM nya#dadhata | iqdamu# nO BaviShyati | yadi# nO jEqShyantIti# | tEnAqgnIShOmAq-vapA$krAmatAm | tE dEqvA viqjitya# |

aqgnIShOmAq-vanvai$cCann |
tE$&gni-manva#vindan-nRuqtuShUth sa#nnam |

tasyaq viBa#ktIBi-stEjaqsvinI$staqnU-ravA#rundhata | 1 (10)

TB 1.3.1.2

tE sOmaq-manva#vindann | tama#Gnann |
tasya# yathA&Biqj~jAya#m taqnUr vya#gRuhNata |

tE grahA# aBavann | tad-grahA#NAM grahaqtvam |

yasyaiqvaM ~MviqduShOq grahA# gRuqhyantE$ |
tasyaq tvE#va gRu#hIqtAH ||

nAnA$gnEyaM punarAqdhEyE# kuryAt |

yadanA$gnEyaM punarAqdhEyE# kuqryAt | vyRu#ddhamEqva tat | 2 (10)

TB 1.3.1.3

anA$gnEyaqM ~MvA Eqtat kri#yatE |

yath saqmidhaq-stanUqnapA#tamiqDO baqr.qhir-ya#jati ||

uqBAvA$gnEqyA-vAjya#BAgau syAtAm ||
anA$jyaBAgau-Bavataq ityA#huH |

yaduqBAvA$gnEqyAvaqnva~jcAqviti# |
aqgnayEq pava#mAnAqyOtta#raH syAt |

yat pava#mAnAya | tEnAjya# BAgaH | tEna# sauqmyaH ||

budha#nvatyAgnEqya-syAjya#-BAgasya purO&nuvAqkyA# Bavati | 3 (10)

TB 1.3.1.4

yathA# suqptaM bOqdhaya#ti | tAqdRugEqva tat ||

aqgninya#ktAH patnI saM~MyAqjAnAqmRuca#H syuH | tEnA$gnEqya(gm) sarva#M Bavati ||

EqkaqdhA tE#jaqsvinI$M dEqvatAq-mupaiqtItyA#huH | saina#mISvaqrA praqdahaq iti# ||

nEti# brUyAt | praqjana#naqM ~MvA aqgniH |
praqjana#na-mEqvOpaiqtIti# ||

kRuqtaya#juqH saMBRu#ta saMBAraq ityA#huH | 4 (10)

TB 1.3.1.5

na saqBRuMtyA$H saMBAqrAH | na yaju#H kAqrya#miti# || athOq Kalu# | saqBRuMtyA# Eqva sa#BAMqrAH | kAqrya#M ~Myaju#H | puqnaqrAqdhEya#syaq samRu#ddhyai ||

tEnO#pAq(gm)qSu praca#rati | EShya# ivaq vA EqShaH |
yat pu#na-rAqdhEya#H |

yathO#pAq(gm)qSu naqShTamiqcCati# | 5 (10)

TB 1.3.1.6

tAqdRugEqva tat || uqccaiH svi#ShTaqkRutaqmuth sRu#jati |

yathA# naqShTaM ~MviqtvA prAhAqyamiti# |
tAqdRugEqva tat ||

EqkaqdhA tE#jaqsvinI$M dEqvatAqmupaiqtItyA#huH | saina#mISvaqrA praqdahaq iti# |

tattathAq nOpai#ti |
praqyAqjAqnUqyAqjEShvEqva viBa#ktIH kuryAt |

yaqthAqpUqrva-mAjya#BAgauq syAtA$m |
EqvaM pa#tnI saM~MyAqjAH ( ) | 6 (10)

TB 1.3.1.7

tad-vai$SvAnaqrava#t-praqjana#navattaraq-mupaiqtIti# || tadA#huH | vyRu#ddhaqM ~MvA Eqtat |

anA$gnEyaqM ~MvA Eqtat kri#yataq iti# || nEti# brUyAt |

aqgniM pra#thaqmaM ~MviBa#ktInAM ~Myajati | aqgnimu#ttaqmaM pa#tnI sam~MyAqjAnA$m |

tEnA$gnEqyam | tEnaq samRu#ddhaM kriyataq iti# || 7 (9)

(aqruqndhaq - taiqva tad - Ba#vatiq - saMBRu#tasaMBAraq ityA#hu - riqcCati# - patnIsam~MyAqjA - +nava# ca) ( A1)

1.3.2 anuvAkaM 2 - vAjapEyasya vidhiH

TB 1.3.2.1

dEqvA vai yathAqdar.Sa#M ~Myaqj~jAnAha#ranta | yO$&gniShTOqmam | ya uqkthya$m | yO#&tirAqtram |
tE saqhaiva sarvE# vAjaqpEya#-mapaSyann | tE |

aqnyO$nyasmaiq nAti#ShThanta | aqhamaqnEna# yajAq iti# | tE$&bruvann | Aqjimaqsya dhA#vAqmEti# | 8 (10)

TB 1.3.2.2

tasmi#n-nAqjima#dhAvann | taM bRuhaqspatiq-ruda#jayat | tEnA#yajata | sa svArA$jya-magacCat | tamindrO$&bravIt | mAmaqnEna# yAjaqyEti# | tEnEndra#-mayAjayat | sO&gra#M dEqvatA#nAqM paryai$t | aga#cCaqth-svArA$jyam | ati#ShThantAsmaiq jyaiShThyA#ya || 9 (10)

TB 1.3.2.3

ya EqvaM ~MviqdvAn. vA#jaqpEyE#naq yaja#tE |
gacCa#tiq svArA$jyam | agra(gm)# samAqnAnAqM paryE#ti | tiShTha#ntE&smaiq jyaiShThyA#ya ||

sa vA EqSha brA$hmaqNasya# caiqva rA#jaqnya#sya ca yaqj~jaH || taM ~MvA EqtaM ~MvA#jaqpEyaq ityA#huH | vAqjApyOq vA EqShaH | vAjaq(gg)q hyE#tEna# dEqvA aiPsann# || sOmOq vai vA#jaqpEya#H |

yO vai sOma#M ~MvAjaqpEyaqM ~MvEda# | 10 (10)

TB 1.3.2.4

vAqjyE#vaina#M pIqtvA Ba#vati | A&sya# vAqjI jA#yatE ||

annaqM ~Mvai vA#jaqpEya#H | ya EqvaM ~MvEda# | attyanna$m | A&syA$nnAqdO jA#yatE || brahmaq vai vA#jaqpEya#H | ya EqvaM ~MvEda# |

attiq brahmaqNA&nna$m | A&sya# braqhmA jA#yatE || 11 (10)

TB 1.3.2.5

vAgvai vAja#sya prasaqvaH | ya EqvaM ~MvEda# |
kaqrOti# vAqcA vIqrya$m | aina#M ~MvAqcA ga#cCati | api#vatIqM ~MvAca#M ~Mvadati || praqjApa#tir dEqvEByO# yaqj~jAn vyAdi#Sat | sa Aqtman vA#jaqpEya#-madhatta |

taM dEqvA a#bruvann | EqSha vAva yaqj~jaH |
yad-vA#jaqpEya#H | 12 (10)

TB 1.3.2.6

apyEqva nO&trAqstviti# | tEBya# EqtA ujji#tIqH prAya#cCat ||

tA vA EqtA ujji#tayOq vyAKyA#yantE |
yaqj~jasya# sarvaqtvAya# | dEqvatA#nAq-mani#rBAgAya || dEqvA vai brahma#NaqScAnna#sya caq Sama#laqmapA$Gnann |

yad-brahma#NaqH Sama#laqmAsI$t |
sA gAthA# nArASaq(gg)qsya# Bavat |

yadanna#sya | sA surA$ || 13 (10)

TB 1.3.2.7

tasmAqd-gAya#taSca maqttasya# caq na pra#tiqgRuhya$m |

yat pra#tigRuhNIqyAt | Sama#laqM prati#gRuhNIyAt ||
sarvAq vA Eqtasyaq vAcO &va#ruddhAH |

yO vA#japEyayAqjI | yA pRu#thiqvyAM ~MyA&gnau yA ra#thantaqrE |

yA&ntari#kShEq yA vAqyau yA vA#madEqvyE |
yA diqvi yA&&diqtyE yA bRu#haqti |

yA&Psu yauSha#dhIShuq yA vanaqspati#Shu ||

tasmA$d vAjapEyayAqjyArtvi#jInaH ( ) |

sarvAq hya#syaq vAcO &va#ruddhAH || 14 (11)

(dhAqvAqmEtiq - jyaiShThyA#yaq - vEda# - braqhmA jA#yatE-vAjaqpEyaqH-surA-&&rtvi#jInaq EkaM# ca ) (A2)

1.3.3 anuvAkaM 3 - tasyagrahaviSEShAH

TB 1.3.3.1

dEqvA vai yadaqnyair-grahai$r-yaqj~jasyaq nAvAru#ndhata |

tada#tigrAqhyai#-ratiqgRuhyA-vA#rundhata | tada#tigrAqhyA#NA-matigrAhyaqtvam ||

yada#tigrAqhyA# gRuqhyantE$ |
yadEqvAnyair-grahai$r yaqj~jasyaq nAva#ruqndhE |

tadEqva taira#tiqgRuhyA-va#rundhE || pa~jca# gRuhyantE | pA~gktO# yaqj~jaH | yAvA#nEqva yaqj~jaH |
tamAqptvA &va#rundhE || 15 (10)

TB 1.3.3.2

sarva# aiqndrA Ba#vanti |
Eqkaqdhaiva yaja#mAna indriqyaM da#dhati ||

saqptada#Sa prAjApaqtyA grahA# gRuhyantE | saqptaqdaqSaH praqjApa#tiH |

praqjApa#tEq-rAptyai$ || Eka#yaqrcA gRu#hNAti | Eqkaqdhaiva yaja#mAnE vIqrya#M dadhAti ||

sOqmaqgraqhA(gg)Sca# surAgraqhA(gg)Sca# gRuhNAti |

Eqtad vai dEqvAnA$M paraqmamanna$m | yath sOma#H | 16 (10)

TB 1.3.3.3

Eqtan ma#nuqShyA#NAm | yath surA$ |

paqraqmENaiqvAsmA# aqnnAdyEqnAva#ra-maqnnAdyaq-mava#rundhE || sOqmaqgraqhAn gRu#hNAti | brahma#NOq vA Eqtat tEja#H | yath sOma#H |

brahma#Na Eqva tEja#sAq tEjOq yaja#mAnE dadhAti |

suqrAqgraqhAn gRu#hNAti | anna#syaq vA EqtacCama#lam | yath surA$ | 17 (10)

TB 1.3.3.4

anna#syaiqva Sama#lEnaq Sama#laqM ~Myaja#mAnAq-dapa#hanti || sOqmaqgraqhA(gg)Sca# surAgraqhA(gg)Sca# gRuhNAti | pumAqnq. vai sOma#H | strI surA$ | tan mi#thuqnam | miqthuqnamEqvAsyaq tad-yaqj~jE ka#rOti praqjana#nAya | AqtmAna#mEqva sO#magraqhaiH spRu#NOti | jAqyA(gm) su#rA graqhaiH |

tasmA$d-vAjapEyayAqjya#muShmi#~MllOqkE striyaq(gm)q saMBa#vati | vAqjaqpEyA#-Bijitaq(gg)q hya#sya || 18 (10)

TB 1.3.3.5

pUrvE# sOmagraqhA gRu#hyantE | apa#rE surAgraqhAH |

puqrOqkSha(gm) sO#magraqhAnth- sA#dayati | paqScAqdaqkSha(gm) su#rAgraqhAn |

pAqpaqvaqsyaqsasyaq vidhRu#tyai ||
EqSha vai yaja#mAnaH | yath sOma#H |

annaq(gm)q surA$ | sOqmaqgraqhA(gg)Sca# surAgraqhA(gg)Scaq vyati#Shajati |

aqnnAdyE#naiqvainaqM ~Mvyati#Shajati || 19 (10)

TB 1.3.3.6

saqpRuMca#H sthaq saM mA# BaqdrENa# pRuq~gktEtyA#ha | annaqM ~Mvai Baqdram |

aqnnAdyE#naiqvainaq(gm)q sa(gm)sRu#jati ||
anna#syaq vA EqtacCama#lam | yath surA$ |
pAqpmevaq Kaluq vai Sama#lam | pAqpmanAq vA E#namEqtacCama#lEnaq vyati#Shajati |

yath sO#magraqhA(gg)Sca# surAgraqhA(gg)Sca# vyatiqShaja#ti ||

viqpRuca#H sthaq vi mA# pAqpmanA# pRuq~gktEtyA#ha |

pAqpmanaiqvainaq(gm)q Sama#lEnaq vyAva#rtayati | 20 (10)

TB 1.3.3.7

tasmA$d vAjapEyayAqjI pUqtO mEddhyO# dakShiqNya#H || prA~gud-dra#vati sOmagraqhaiH |

aqmumEqva tair lOqka-maqBija#yati |
praqtya~gKsu#rA graqhaiH |

iqmamEqva tair lOqka-maqBija#yati ||
prati#ShThanti sOmagraqhaiH | yAva#dEqva saqtyam |
tEna# sUyatE || vAqjaqsRudBya#H surAgraqhAn. ha#ranti |

anRu#tEnaiqva viSaq(gm)q sa(gm)sRu#jati ( ) ||

hiqraqNyaqpAqtraM madhO$H pUqrNaM da#dAti | maqdhaqvyO#&sAqnIti# ||

EqkaqdhA braqhmaNaq upa# harati |

Eqkaqdhaiva yaja#mAnaq AyuqstEjO# dadhAti || 21 (14)

(AqptvA&va#rundhEq - sOmaqH - Sama#laqM yath surAq - hya#-syainaqM ~Mvyati#Shajatiq - vyAva#rtayati - sRujati caqtvAri# ca ) (A3)

1.3.4 anuvAkaM 4 - paSavaH saptadaSa

TB 1.3.4.1

braqhmaqvAqdinO# vadanti | nAgni#ShTOqmO nOkthya#H |

na ShO#DaqSI nAti#rAqtraH | athaq kasmA$d vAjaqpEyEq sarvE# yaj~jakraqtavO&va#ruddhyantaq iti# |

paqSuBiqriti# brUyAt || AqgnEqyaM paqSumAla#BatE | aqgniqShTOqmamEqva tEnAva#rundhE |

aiqndrAqgnEnOqkthya$m |
aiqndrENa# ShODaqSina#H stOqtram |

sAqraqsvaqtyA-&ti#rAqtram | 22 (10)

TB 1.3.4.2

mAqruqtyA bRu#haqtaH stOqtram |
EqtAva#ntOq vai ya#j~jakraqtava#H |

tAn paqSuBi#rEqvA-va#rundhE ||
AqtmAna#mEqva spRu#NO-tyagniShTOqmEna# |

prAqNAqpAqnA-vuqkthyE#na |
vIqrya(gm)# ShODaqSina#H stOqtrENa# |

vAca#-matirAqtrENa# | praqjAM bRu#haqtaH stOqtrENa# |

iqmamEqva lOqkamaqBi ja#yatyagniShTOqmEna# |

aqntari#kSha-muqkthyE#na | 23 (10)

TB 1.3.4.3

suqvaqrgaM ~MlOqka(gm) ShO#DaqSina#H stOqtrENa# |

dEqvaqyAnA#nEqva paqtha ArO#ha-tyatirAqtrENa# |

nAka(gm)# rOhati bRuhaqtaH stOqtrENa# |

tEja# EqvAtman dha#tta AgnEqyEna# paqSunA$ |
OjOq bala#maindrAqgnEna# |

iqndriqya-maiqndrENa# | vAca(gm)# sArasvaqtyA |

uqBAvEqva dE#valOqkaM ca# manuShyalOqkaM cAqBija#yati mAruqtyA vaqSayA$ ||

saqptada#Sa prAjApaqtyAn paqSUnAla#BatE | saqptaqdaqSaH praqjApa#tiH | 24 (10)

TB 1.3.4.4

praqjApa#tEqrAptyai$ || SyAqmA Eka#rUpA Bavanti |

Eqvami#vaq hi praqjApa#tiqH samRu#ddhyai ||
tAn parya#gnikRutAq-nuthsRu#jati ||

maqrutO# yaqj~jama#jiGA(gm)san praqjApa#tEH |

tEBya# EqtAM mA#ruqtIM ~MvaqSAmAla#Bata | tayaiqvainA#-naSamayat || mAqruqtyA praqcarya# |
EqtAnth saMj~ja#payEt | maqruta# Eqva Sa#mayiqtvA | 25 (10)

TB 1.3.4.5

EqtaiH praca#rati | yaqj~jasyAGA#tAya ||
EqkaqdhA vaqpA ju#hOti | EqkaqdEqvaqtyA# hi | EqtE | athO# Ekaqdhaiva yaja#mAnE vIqrya#M dadhAti ||

naiqvAqrENa# saqptada#SaSarAvE-Naiqtar.hiq praca#rati | Eqtat pu#rODASAq hyE#tE |

athO# paSUqnAmEqva Ciqdramapi#dadhAti || sAqraqsvaqtyOttaqmayAq praca#rati ( ) |

vAg vai sara#svatI | tasmA$t prAqNAnAqM ~MvAgu#ttaqmA |

athO$ praqjApa#tAvEqva yaqj~jaM prati#ShThApayati |

praqjApa#tiqrq. hi vAk || apa#nnadatI Bavati |

tasmA$n-manuqShyA$H sarvAqM ~MvAca#M ~Mvadanti || 26 (16)

(aqtiqrAqtra - maqntari#kShamuqkthyE#na - praqjApa#tiH - SamayiqtvOt - taqmayAq praca#ratiq ShaT ca#) (A4)

1.3.5 anuvAkaM 5 - rathayAjanam

TB 1.3.5.1

sAqviqtraM ju#hOtiq karma#NaH karmaNaH puqrastA$t ||

kastad-vEqdEtyA#huH | yad-vA#jaqpEya#syaq pUrvaqM ~Myadapa#raqmiti# | saqviqtRupra#sUta Eqva ya#thApUqrvaM karmA#Ni karOti ||

sava#nE savanE juhOti | Aqkrama#NamEqva tath sEtuqM ~Myaja#mAnaH kurutE |

suqvaqrgasya# lOqkasyaq sama#ShTyai ||

vAqcaspatiqr-vAca#maqdya sva#dAti naq ityA#ha |

vAgvai dEqvAnA$M puqrA&nna#mAsIt |

vAca#mEqvAsmAq anna(gg)# svadayati || 27 (10)

TB 1.3.5.2

indra#syaq vajrO#&siq vArtra#Gnaq itiq ratha#muqpAva#haratiq viji#tyai ||

vAja#syaq nu pra#saqvE mAqtara#M maqhImityA#ha | yaccaiqvEyam | yaccAqsyAmadhi# |

tadEqvA-va#rundhE | athOq tasmi#nnEqvOBayEq&BiShi#cyatE ||

aqPsva#ntaraq-mRuta#maqPsu BE#ShaqjamityaSvA$n palpUlayati |

aqPsu vA aSva#syaq tRutI#yaqM pravi#ShTam | tada#nuqvEnaqnvava#plavatE |

yadaqPsu pa#lpUqlaya#ti | 28 (10)

TB 1.3.5.3

yadEqvAsyAqPsu pravi#ShTam | tadEqvAva#rundhE ||

baqhu vA aSvO#-&mEqddhya-mupa#gacCati |
yadaqPsu pa#lpUqlaya#ti |

mEddhyA#nEqvainA$n karOti ||
vAqyurvA$ tvAq manu#rvAq tvEtyA#ha |

EqtA vA EqtaM dEqvatAq agrEq aSva#mayu~jjann | tABi#rEqvainAn#. yunakti |

saqvasyOjji#tyai || yaju#ShA yunaktiq vyAvRu#ttyai || 29 (10)

TB 1.3.5.4

apA$M na pAdASuhEmaqnnitiq saMmA$rShTi | mEddhyA#nEqvainA$n karOti |

athOq stautyEqvainA#nAqji(gm) sa#riShyaqtaH ||
viqShNuq kraqmAn kra#matE |

viShNu#rEqva BUqtvEmA~MllOqkA-naqBija#yati || vaiqSvaqdEqvO vai ratha#H |

aq~gkau nyaq~gkAvaqBitOq rathaqM ~MyAvityA#ha |

yA Eqva dEqvatAq rathEq pravi#ShTAH |
tABya# Eqva nama#skarOti | AqtmanO&nA$rtyai ( ) ||

aSa#marathaM BAvukO&syaq rathO# Bavati |
ya EqvaM ~MvEda# || 30 (12)

(svaqdaqyaqtiq - paqlpUqlaya#tiq - vyAvRu#ttyAq - anA$rtyaiq dvE ca#) (A5)

1.3.6 anuvAkaM 6 - rathadhAvanam

TB 1.3.6.1

dEqvasyAqha(gm) sa#viqtuH pra#saqvE bRuhaqspati#nA vAjaqjitAq vAja#M jEShaqmityA#ha |

saqviqtRupra#sUta Eqva brahma#NAq vAjaqmujja#yati ||

dEqvasyAqha(gm) sa#viqtuH pra#saqvE bRuhaqspati#nA vAjaqjitAq var.Shi#ShThaqM nAka(gm)# ruhEyaqmityA#ha |

saqviqtRupra#sUta Eqva brahma#NAq var.Shi#ShThaqM nAka(gm)# rOhati ||

cAtvA#lE rathacaqkraM nimi#ta(gm) rOhati |

atOq vA a~ggi#rasa uttaqmAH su#vaqrgaM ~MlOqkamA#yann |

sAqkShAdEqva yaja#mAnaH suvaqrgaM ~MlOqkamE#ti ||

AvE$ShTayati | vajrOq vai ratha#H |
vajrE#Naiqva diSOq&Bija#yati || 31 (10)

TB 1.3.6.2

vAqjinAq(gm)q sAma# gAyatE | annaqM ~Mvai vAja#H | anna#mEq-vAva#rundhE ||

vAqcO varShma# dEqvEByO&pA$krAmat |
tad-vanaqspatIqn prAvi#Sat |

saiShA vAg-vanaqspati#Shu vadati | yA du#nduqBau |

tasmA$d-dunduqBiH sarvAq vAcOti# vadati ||
duqnduqBInth saqmAGna#nti |

paqraqmA vA EqShA vAk | 32 (10)

TB 1.3.6.3

yA du#nduqBau | paqraqmayaiqva vAqcA&va#rAqM ~MvAcaqma-va#rundhE |

athO# vAqca Eqva varShmaq yaja#mAqnO &va#rundhE ||

indrA#yaq vAca#M ~MvadaqtEndraqM ~MvAja#M jApayaqtEndrOq vAja#majayiq-dityA#ha |

EqSha vA Eqtar.hIndra#H | yO yaja#tE |
yaja#mAna Eqva vAjaqmujja#yati ||

saqptada#Sa pravyAqdhAnAqjiM dhA#vanti | saqptaqdaqSa(gg) stOqtraM Ba#vati |

saqptada#Sa saptadaSa dIyantE | 33 (10)

TB 1.3.6.4

saqptaqdaqSaH praqjApa#tiH | praqjApa#tEq-rAptyai$ ||

arvA#&siq sapti#rasi vAqjya#sItyA#ha | aqgnirvA arvA$ | vAqyuH sapti#H | AqdiqtyO vAqjI | EqtABi#rEqvAsmai# dEqvatA#Bir-dEvaraqthaM ~Myu#nakti ||

praqShTiqvAqhina#M ~Myunakti | praqShTiqvAqhI vai dE#varaqthaH | dEqvaqraqthamEqvAsmai# yunakti || 34 (10)

TB 1.3.6.5

vAji#nOq vAja#M dhAvataq kAShThA$M gacCaqtEtyA#ha |

suqvaqrgO vai lOqkaH kAShThA$ | suqvaqrgamEqva lOqkaM ~Mya#nti || suqvaqrgaM ~MvA EqtE lOqkaM ~Mya#nti |

ya AqjiM dhAva#nti || prA~jcO# dhAvanti | prA~gi#vaq hi su#vaqrgO lOqkaH || caqtaqsRuBiqranu# mantrayatE | caqtvAriq CandA(gm)#si |

CandO#BirEqvainA$nth suvaqrgaM ~MlOqkaM ga#mayati || 35 (10)

TB 1.3.6.6

pra vA EqtE$&smAl-lOqkAccya#vantE | ya AqjiM dhAva#nti |

uda#~jcaq Ava#rtantE | aqsmAdEqva tEna# lOqkAnnaya#nti || raqthaqviqmOqcaqnIya#M juhOtiq prati#ShThityai ||

A mAq vAja#sya prasaqvO ja#gamyAqdityA#ha |

annaqM ~Mvai vAja#H | anna#mEqvAva#rundhE ||

yaqthAqlOqkaM ~MvA Eqta ujja#yanti | ya AqjiM dhAva#nti || 36 (10)

TB 1.3.6.7

kRuqShNala#M kRuShNalaM ~MvAjaqsRudByaqH praya#cCati | yamEqva tE vAja#M ~MlOqkamuqjjaya#nti |
taM pa#riqkrIyA-va#rundhE ||

EqkaqdhA braqhmaNaq upa#harati |
Eqkaqdhaiva yaja#mAnE vIqrya#M dadhAti ||

dEqvA vA OSha#dhIShvAqjima#yuH |
tA bRuhaqspatiq-ruda#jayat | sa nIqvArAqnnira#vRuNIta | tannIqvArA#NAM nIvAraqtvam ||

naiqvAqraScaqrur-Ba#vati | 37 (10)

TB 1.3.6.8

Eqtadvai dEqvAnA$M paraqmamanna$m | yannIqvArA$H |

paqraqmENaiqvAsmA# aqnnAdyEq-nAva#ra-maqnnAdyaqmava#rundhE || saqptada#SaSarAvO Bavati | saqptaqdaqSaH praqjApa#tiH |

praqjApa#tEq-rAptyai$ || kShIqrE Ba#vati | ruca#mEqvAsmi#n-dadhAti ||

saqrpiShvA$n Bavati mEddhyaqtvAya# ||

bAqrq.haqspaqtyO vA EqSha dEqvata#yA ( ) | 38 (10)

TB 1.3.6.9

yO vA#jaqpEyE#naq yaja#tE |
bAqrq.haqspaqtya EqSha caqruH ||

aSvA$nth-sariShyaqtaH saqsruShaqScAva#-GrApayati |

yamEqva tE vAja#M ~MlOqkamuqjjaya#nti | tamEqvAva#rundhE || ajI#jipata vanaspatayaq indraqM ~MvAjaqM ~Mvimu#cyaddhvaqmiti# dunduqBIn. vimu#~jcati |

yamEqva tE vAja#M ~MlOqkami#ndriqyaM du#nduqBaya# uqjjaya#nti | tamEqvA-va#rundhE || 39 (8)

(aqBija#yatiq - vA EqShA vAg - dI#yantE - &smai yunakti - gamayatiq - ya AqjiM dhAva#nti - Bavati - dEqvata#yAq - +&ShTau ca#) (A6)

1.3.7 anuvAkaM 7 - yUpArOhaNam

TB 1.3.7.1

tAqrpyaM ~Myaja#mAnaqM pari#dhApayati | yaqj~jO vai tAqrpyam | yaqj~jEnaiqvainaq(gm)q sama#rddhayati | daqrBaqmayaqM pari#dhApayati |
paqvitraqM ~Mvai daqrBAH |

puqnAtyEqvaina$m | vAjaqM ~MvA EqShO&va#ruruthsatE | yO vA#jaqpEyE#naq yaja#tE | OSha#dhayaqH Kaluq vai vAja#H | yad-da#rBaqmaya#M paridhAqpaya#ti | 40 (10)

TB 1.3.7.2

vAjaqsyAva#-ruddhyai || jAyaq Ehiq suvOq rOhAqvEtyA#ha |

patni#yA EqvaiSha yaqj~jasyA$n-vAraqmBO&na#vacCityai ||

saqptada#SA-ratniqryUpO# Bavati |
saqptaqdaqSaH praqjApa#tiH | praqjApa#tEqrAptyai$ || tUqpaqra-Scatu#raSrir-Bavati || gauqdhUqmaM caqShAla$m |

na vA EqtE vrIqhayOq na yavA$H | yad-gOqdhUmA$H | 41 (10)

TB 1.3.7.3

Eqvami#vaq hi praqjApa#tiqH samRu#ddhyai |

athO# aqmumEqvAsmai# lOqkamanna#vantaM karOti || vAsO#Bir-vEShTayati | EqSha vai yaja#mAnaH |
yadyUpa#H | saqrvaqdEqvaqtya#M ~MvAsa#H |

sarvA#BirEqvaina#M dEqvatA#BiqH sama#rddhayati |

athO# Aqkrama#NamEqva tathsEtuqM ~Myaja#mAnaH kurutE | suqvaqrgasya# lOqkasyaq sama#ShTyai ||

dvAda#Sa vAjaprasaqvIyA#ni juhOti | 42 (10)

TB 1.3.7.4

dvAda#Saq mAsA$H saM~MvathsaqraH | saqM~MvaqthsaqramEqva prI#NAti |

athO# saM~MvathsaqramEqvAsmAq upa# dadhAti | suqvaqrgasya# lOqkasyaq sama#ShTyai ||

daqSaBiqH kalpai# rOhati | navaq vai puru#ShE prAqNAH | nABi#rdaSaqmI | prAqNAnEqva ya#thAsthAqnaM ka#lpayiqtvA | suqvaqrgaM ~MlOqkamE#ti |

EqtAvaqdvai puru#Shasyaq svam | 43 (10)

TB 1.3.7.5

yAva#t-prAqNAH | yAva#dEqvAsyAsti# |
tEna# saqha su#vaqrgaM ~MlOqkamE#ti ||

suva#rdEqvA(gm) a#gaqnmEtyA#ha |
suqvaqrgamEqva lOqkamE#ti | aqmRutA# aBUqmEtyA#ha | aqmRuta#mivaq hi su#vaqrgO lOqkaH |

praqjApa#tEH praqjA a#BUqmEtyA#ha |

prAqjAqpaqtyO vA aqyaM ~MlOqkaH | aqsmAdEqva tEna# lOqkAnnaiti# || 44 (10)

TB 1.3.7.6

samaqhaM praqjayAq saM mayA$ praqjEtyA#ha | AqSiSha#mEqvaitA-mASA$stE ||

AqsaqpuqTair Gna#nti | annaqM ~MvA iqyam |

aqnnAdyE#naiqvainaq(gm)q sama#rddhayanti |
UShai$r Gnanti | EqtE hi sAqkShAdanna$m | yadUShA$H |

sAqkShAdEqvaina#-maqnnAdyE#naq sama#rddhayanti ||

puqrastA$t-praqtya~jca$M Gnanti | 45 (10)

TB 1.3.7.7

puqrastAqddhi pra#tIqcInaq-manna#maqdyatE$ || SIqrq.ShaqtO Gna#nti | SIqrq.ShaqtO hyanna#maqdyatE$ || diqgByO Gna#nti | diqgBya EqvAsmA# aqnnAdyaq-mava#rundhatE || IqSvaqrO vA EqSha parA$~g-praqdaGa#H | yO yUpaq(gm)q rOha#ti || hira#Nyamaqddhya-va#rOhati | aqmRutaqM ~Mvai hira#Nyam |

aqmRuta(gm)# suvaqrgO lOqkaH ( ) | 46 (10)

TB 1.3.7.8

aqmRuta# Eqva su#vaqrgE lOqkE prati# tiShThati || SaqtamA#naM Bavati | SaqtAyuqH puru#ShaH SaqtEndri#yaH | Ayu#ShyEqvEndriqyE prati# tiShThati ||

puShTyaiq vA Eqtad-rUqpam | yadaqjA |

triH sa#M~MvathsaqrasyAqnyAn-paqSUn pariq prajA#yatE ||

baqstAqjiqna-maqddhyava# rOhati |

puShTyA#mEqva praqjana#nEq prati#tiShThati || 47 (9)

(paqriqdhAqpaya#ti - gOqdhUmA# - juhOtiq - svaM - naiti# - praqtya~jja#M Gnanti - lOqkO - +nava# ca (A7)

1.3.8 anuvAkaM 8 - annahOmAH, aBiShEkaSca

TB 1.3.8.1

saqptAnna#-hOqmA~jju#hOti | saqpta vA annA#ni | yAva#ntyEqvAnnA#ni | tAnyEqvAva#rundhE | saqpta grAqmyA OSha#dhayaH | saqptAraqNyAH |

uqBayI#ShAq-mava#ruddhyai || anna#syA-nnasya juhOti |

anna#syAnnaqsyA-va#ruddhyai ||

yad-vA#japEyayAqjya-na#varuddhasyAS~jIqyAt | 48 (10)

TB 1.3.8.2

ava#ruddhEnaq vyRu#ddhyEta | sarva#sya samavaqdAya# juhOti | ana#varuddhaq-syAva#ruddhyai || audu#mbarENa sruqvENa# juhOti | UrgvA anna#-muduqmbara#H | Uqrja EqvAnnAdyaqsyAva#ruddhyai ||

dEqvasya# tvA saviqtuH pra#saqva ityA#ha |

saqviqtRu pra#sUta EqvainaqM brahma#NA dEqvatA#Bi-raqBiShi#~jcati || anna#syAnnasyAqBiShi#~jcati | anna#syAnnaqsyAva#ruddhyai || 49 (10)

TB 1.3.8.3

puqrastA$t-praqtya~jca#-maqBiShi#~jcati |

puqrastAqddhi-pra#tIqcInaq-manna#maqdyatE$ | SIqrq.ShaqtO#&BiShi#~jcati |

SIqrq.ShaqtO hyanna#maqdyatE$ ||

AmuKA#daqnvava# srAvayati |
muqKaqta EqvAsmA# aqnnAdya#M dadhAti ||

aqgnEstvAq sAmrA$jyEnAqBiShi#~jcAqmItyA#ha |
EqSha vA aqgnEH saqvaH |

tEnaiqvaina#-maqBiShi#~jcati |

indra#sya tvAq sAmrA$jyEnAqBiShi#~jcAqmItyA#ha | 50 (10)

TB 1.3.8.4

iqndriqya-mEqvAsmi#-nnEqtEna# dadhAti |

bRuhaqspatE$stvAq sAmrA$jyEnAqBiShi#~jcAq-mItyA#ha |

brahmaq vai dEqvAnAqM bRuhaqspati#H | brahma#Naiqvaina#-maqBiShi#~jcati ||

sOqmaqgraqhA(gg)ScA#-vadAnIqyAni# caqrtvigByaq upa# haranti | aqmumEqva tair lOqka-manna#vantaM karOti |

suqrAqgraqhA(gg)ScA#-navadAnIqyAni# ca vAjaqsRudBya#H |

iqmamEqva tair lOqka-manna#vantaM karOti |

athO# uqBayI$ShvEqvABiShi#cyatE || viqmAqthaM ku#rvatE vAjaqsRuta#H | 51 (10)

TB 1.3.8.5

iqndriqyasyAva#ruddhyai || ani#ruktABiH prAtassavaqnE stu#vatE | ani#ruktaH praqjApa#tiH | praqjApa#tEqrAptyai$ | vAja#vatIBiqr-mAddhya#ndinE | annaqM ~Mvai vAja#H | anna#mEqvA-va#rundhE | SiqpiqviqShTava#tIBi-stRutIyasavaqnE | yaqj~jO vai viShNu#H | paqSavaqH Sipi#H ( ) | yaqj~ja Eqva paqSuShuq prati# tiShThati ||

bRuqhadantya#M Bavati | anta#mEqvaina(gg)# Sriqyai ga#mayati || 52 (13)

(aqS~jIqyA - danna#syAnnaqsyA va#ruddhyAq - indra#sya tvAq sAmrA$jyEnAqBiShi#~jcAq mItyA#ha-vAjaqsRutaqH - Sipiq strINi# ca) (A8)

1.3.9 anuvAkaM 9 - atigrAhyAH, pa~jcaindrAH

TB 1.3.9.1

nRuqShadaqM tvEtyA#ha | praqjA vai nRUn | praqjAnA#mEqvaitEna# sUyatE |

druqShadaqmityA#ha | vanaqspata#yOq vai dru | vanaqspatI#nAmEqvai tEna# sUyatE |

Buqvaqnaqsadaq-mityA#ha | yaqdA vai vasI#yAqn Bava#ti |

Buva#namagaqnnitiq vai tamA#huH |

Buva#namEqvaitEna# gacCati || 53 (10)

TB 1.3.9.2

aqPsuqShada#M tvA GRutaqsadaq-mityA#ha | aqpAmEqvaitEna# GRuqtasya# sUyatE |

vyOqmaqsadaq-mityA#ha | yaqdA vai vasI#yAqn Bava#ti |

vyO#mAgaqnnitiq vai tamA#huH |
vyO#maiqvaitEna# gacCati ||

pRuqthiqviqShada#M tvA&ntarikShaqsadaq-mityA#ha |

EqShAmEqvaitEna# lOqkAnA(gm)# sUyatE |

tasmA$d vAjapE-yayAqjI na kaM caqna praqtyava#rOhati |

apI#vaq hi dEqvatA#nA(gm) sUqyatE$ ( ) | 54 (10)

TB 1.3.9.3

nAqkaqsadaq-mityA#ha | yaqdAvai vasI#yAqn Bava#ti |

nAka#magaqnnitiq vai tamA#huH | nAka#mEqvaitEna# gacCati || yE grahA$H pa~jcajaqnInAq ityA#ha |

paq~jcaqjaqnAnA#-mEqvaitEna# sUyatE || aqpA(gm) rasaqmudva#yasaq-mityA#ha |

aqpAmEqvaitEnaq rasa#sya sUyatE |

sUrya#raSmi(gm) saqmABRu#taq-mityA#ha saSukraqtvAya# || 55 (9)

(gaqcCaqtiq - sUqyatEq - +nava# ca) (A9)

1.3.10 anuvAkaM 10 - piNDapitRuyaj~jaH darSapUrNamAsabrAhmaNaSEShaH

TB 1.3.10.1

indrO vRuqtra(gm) haqtvA | asu#rAn parAqBAvya# |

sO#&mAvAqsyA$M pratyAga#cCat |
tE piqtara#H pUrvEqdyu-rAga#cCann |

piqtRUn. yaqj~jO#&gacCat | taM dEqvAH puna#rayAcanta | tamE$ByOq na puna#radaduH |

tE$&bruvaqn vara#M ~MvRuNAmahai |

atha# vaqH puna#rdAsyAmaH |

aqsmaBya#mEqva pU$rvEqdyuH kri#yAtAq iti# | 56 (10)

TB 1.3.10.2

tamE$ByaqH puna#radaduH | tasmA$t-piqtRuBya#H pUrvEqdyuH kri#yatE | yat piqtRuBya#H pUrvEqdyuH kaqrOti# | piqtRuBya# Eqva tad-yaqj~jaM niqShkrIyaq yaja#mAnaqH prata#nutE ||

sOmA#ya piqtRupI#tAya svaqdhA namaq ityA#ha |

piqturEqvAdhi# sOmapIqthamava# rundhE |

na hi piqtA praqmIya#mANaq AhaiqSha sO#mapIqtha iti# |

iqndriqyaM ~Mvai sO#mapIqthaH | iqndriqyamEqva sO#mapIqthamava#-rundhE |

tEna$ndriqyENa# dviqtIyA$M jAqyAmaqBya#S~jutE || 57 (10)

TB 1.3.10.3

Eqtad vai brAhma#NaM puqrA vA#jaSravaqsA viqdAma#krann | tasmAqt tE dvEdvE# jAqyE aqByA$kShata | ya EqvaM ~MvEda# | aqBi dviqtIyA$M jAqyAma#S~jutE ||

aqgnayE# kavyaqvAha#nAya svaqdhA namaq ityA#ha | ya Eqva pi#tRuqNAmaqgniH | taM prI#NAti || tiqsra Ahu#tIr juhOti || trirnida#dhAti || ShaTth saMpa#dyantE | 58 (10)

TB 1.3.10.4

ShaDvA Ruqtava#H | RuqtUnEqva prI#NAti || tUqShNIM mEkSha#Naq-mAda#dhAti | asti# vAq hi ShaqShTha Ruqturna vA$ || dEqvAn. vai piqtRUn prIqtAn |

maqnuqShyA$H piqtarO&nuq prapi#patE | tiqsra Ahu#tIr juhOti | trirnida#dhAti | ShaTth saMpa#dyantE | ShaDvA Ruqtava#H | 59 (10)

TB 1.3.10.5

RuqtavaqH Kaluq vai dEqvAH piqtara#H | RuqtUnEqva dEqvAn piqtRUn prI#NAti | tAnprIqtAn | maqnuqShyA$H piqtarO&nuq prapi#patE || saqkRuqdAqcCiqnnaM baqrq.hir Ba#vati | saqkRudi#vaq hi piqtara#H || trirnida#dhAti |

 tRuqtIyEq vA iqtO lOqkE piqtara#H | tAnEqva prI#NAti ||

parAq~gAva#rtatE | 60 (10)

TB 1.3.10.6

hlIkAq hi piqtara#H || oShmaNO$ vyAqvRutaq upA$stE |

UqShmaBA#gAq hi piqtara#H || braqhmaqvAqdinO# vadanti |

prASyAM(3)na prASyA(3)miti# | yat prA$S~jIqyAt | janyaqmanna#madyAt | praqmAyu#kaH syAt | yanna prA$S~jIqyAt | aha#viH syAt | 61 (10)

TB 1.3.10.7

piqtRuByaq AvRu#ScyEta | aqvaqGrEya#mEqva |
tannEvaq prASi#taqM nEvAprA#Sitam ||

vIqraM ~MvAq vai piqtara#H praqyantOq hara#nti |
vIqraM ~MvA# dadati | daqSAM Ci#natti | hara#NaBAgAq hi piqtara#H | piqtRUnEqva niqrava#dayatE ||

utta#raq Ayu#Shiq lOma# CindIta | piqtRuqNA(gg) hyE#tar.hiq nEdI#yaH || 62 (10)

TB 1.3.10.8

nama#skarOti | naqmaqskAqrO hi pi#tRuqNAm ||
namO# vaH pitarOq rasA#ya |

namO# vaH pitaraqH SuShmA#ya |
namO# vaH pitarO jIqvAya# |

namO# vaH pitaraH svaqdhAyai$ |
namO# vaH pitarO maqnyavE$ |

namO# vaH pitarO GOqrAya# | pita#rOq namO# vaH |

ya Eqtasmi#n ~MlOqkE stha | 63 (10)

TB 1.3.10.9

yuqShmA(gg)stE&nu# | yE$&smi~MllOqkE | mAM tE nu# |
ya Eqtasmi#~MllOqkE stha |

yUqyaM tEShAqM ~Mvasi#ShThA BUyAsta | yE$&smi~MllOqkE |

aqhaM tEShAqM ~Mvasi#ShThO BUyAsaqmityA#ha | vasi#ShThaH samAqnAnA$M Bavati |

ya EqvaM ~MviqdvAn-piqtRuBya#H kaqrOti# ||

EqSha vai ma#nuqShyA#NAM ~Myaqj~jaH | 64 (10)

TB 1.3.10.10

dEqvAnAqM ~MvA ita#rE yaqj~jAH |
tEnaq vA Eqtat pi#tRulOqkE ca#rati ||

yat piqtRuBya#H kaqrOti# | sa I$SvaqraH pramE#tOH | prAqjAqpaqtyayaqrcA punaqraiti# |

yaqj~jO vai praqjApa#tiH | yaqj~jEnaiqva saqha punaqraiti# | na praqmAyu#kO Bavati ||

piqtRuqlOqkE vA Eqtad-yaja#mAnaScarati |
yat piqtRuBya#H kaqrOti# ( ) |

sa I$Svaqra ArtiqmArtO$H |
praqjApa#tiq-stvAvainaqM tataq unnE#tumar.haqtItyA#huH |

yat prA#jApaqtyayaqrcA punaqraiti# |
praqjApa#tirEqvainaqM tataq unna#yati |

nArtiqmArcCa#tiq yaja#mAnaH || 65 (15)

(itya# - S~jutE - padyantE - padyantEq ShaDvA RuqtavO# - vartaqtE& - ha#viH syAqn - nEdI#yaqH - stha - yaqj~jO - yaja#mAnaScaratiq yat piqtRuBya#H kaqrOtiq pa~jca# ca) (A10)

prapAtaka kOrvai with starting words of 1 to 10 anuvAkams :-

(dEqvAqsuqrA aqgnIShOma#yOr - dEqvA vai yathAq dar.Sa#M - dEqvA vai yadaqnyair grahai$r - brahmavAqdinOq nAgni#ShTOqmO na - sA#viqtraM - dEqvasyAqhaM - tAqrpya(gm) - saqptAnna#hOqmAn - nRuqShadaMq - tvEndrO# vRuqtra(gm) haqtvA daSa#)

kOrvai with starting words of 1, 11, 21 series of dasinis :-

(dEqvAqsuqrA - vAqjyE#vainaqM - tasmA$d vAjapEyayAqjI - dEqvasyAqhaM - ~MvAjaqsyAva#ruddhyA- indriqyamEqvAsmiqnq. - hlIkAq hi piqtaraqH pa~jca#ShaShTiH)

 first and last words of 3rd prapAtakam :-

 (dEqvAqsuqrA - yaja#mAnaH)

|| hari#H OM ||

|| kRuShNa yajurvEdIya taittirIya brAhmaNE prathamAShTakE tRutIyaH prapAThakaH samAptaH ||

=========================

OM namaH paramAtmanE, SrI mahAgaNapatayE namaH

SrI guruByO namaH, haqriqH OM

1.4 prathamAShTakE caturthaH prapAThakaH - sOmAdibrAhmaNaM

1.4.1 anuvAkaM 1 - grahaNA grahaNam

T.B. 1.4.1.1

uqBayEq vA EqtE praqjApa#tEqraddhya#-sRujyanta | dEqvAScAsu#rASca | tAnna vya#jAnAt | iqmE$&nya iqmE$&nya iti# | sa dEqvAnaq(gm)q SUna#karOt |

tAnaqBya#ShuNOt | tAn paqvitrE#NA-punAt |

tAn-paqrastA$t-paqvitra#syaq-vya#gRuhNAt |
tE grahA# aBavann | tadgrahA#NAM grahaqtvam | 1 (10)

T.B. 1.4.1.2

dEqvatAq vA EqtA yaja#mAnasya gRuqhE gRu#hyantE |
yad grahA$H | viqdurE#naM dEqvAH | yasyaiqvaM ~MviqduSha# EqtE grahA# gRuqhyantE$ ||

EqShA vai sOmaqsyAhu#tiH |

yadu#pAq(gm)qSuH | sOmE#na dEqvA(gg) sta#rpayAqNItiq Kaluq vai sOmE#na yajatE | yadu#pAq(gm)qSuM juqhOti# | sOmE#naiqva tad-dEqvA(gg) sta#rpayati ||

yadgrahA$~jjuqhOti# | 2 (10)

T.B. 1.4.1.3

dEqvA Eqva tad-dEqvAn-ga#cCanti || yacca#maqsA~jjuqhOti# | tEnaiqvAnu#rUpENaq yaja#mAnaH suvaqrgaM ~MlOqkamE#ti ||

kiM nvE#tadagra# AsIqdityA#huH | yat pAtrAqNIti# |

iqyaM ~MvA Eqtadagra# AsIt | mRuqnmayA#niq vA EqtAnyA#sann | tairdEqvA na vyAqvRuta#-magacCann |
ta EqtAni# dAruqmayA#Niq pAtrA$Nya-paSyann |

tAnya#kurvata | 3 (10)

T.B. 1.4.1.4

tairvai tE vyAqvRuta#-magacCann |
yad-dA#ruqmayA#Niq pAtrA#Niq Bava#nti |

vyAqvRuta#mEqva tair yaja#mAnO gacCati ||
yAni# dAruqmayA#Niq pAtrA#Niq Bava#nti |
aqmumEqva tair-lOqka-maqBija#yati | yAni# mRuqnmayA#ni |

iqmamEqva tair-lOqka-maqBija#yati ||
braqhmaqvAqdinO# vadanti |

kAScata#sraH sthAqlIrvA#yaqvyA$H sOmaqgraha#NIqriti# |

dEqvA vai pRuS~ji#maduhrann | 4 (10)

T.B. 1.4.1.5

tasyA# EqtE stanA# Asann | iqyaM ~Mvai pRuS~ji#H |

tAmA#diqtyA A#dityasthAqlyA catu#ShpadaH paqSUna#duhrann | yadA#dityasthAqlI Bava#ti |

catu#Shpada Eqva tayA# paqSUn.
yaja#mAna iqmAM du#hE |

tAmindra# ukthyasthAqlyEndriqya-ma#duhat | yadu#kthyasthAqlI Bava#ti |

iqndriqyamEqva tayAq yaja#mAna iqmAM du#hE |

tAM ~MviSvE# dEqvA A$grayaNasthAqlyOrja#-maduhrann |

yadA$grayaNasthAqlI Bava#ti ( ) | 5 (10)

T.B. 1.4.1.6

Urja#mEqva tayAq yaja#mAna iqmAM du#hE |

tAM ma#nuqShyA$d dhruvasthAqlyA &&yu#raduhrann | yaddhru#vasthAqlI Bava#ti |

Ayu#rEqva tayAq yaja#mAna iqmAM du#hE |
sthAqlyA gRuqhNAti# | vAqyaqvyE#na juhOti | tasmA#daqnyEnaq pAtrE#Na paqSUn duqhanti# |

aqnyEnaq prati#gRuhNanti |

athO$ vyAqvRuta#mEqva tad-yaja#mAnO gacCati || 6 (9)

(graqhaqtvaM - grahA$n juqhOtya#-kurva-tAduhran-nAgrayaNasthAqlI Bava#tiq-+nava# ca) (A1)

1.4.2 anuvAkaM 2 - sOtrAmaNISEShA mantrAH

T.B. 1.4.2.1

yuqva(gm) suqrAma#maSvinA | namu#cAvA&suqrE sacA$ | viqpiqpAqnA Su#BaspatI | indraqM karma#svAvatam || puqtrami#va piqtarA#vaqSvinOqBA |

indrAva#taqM karma#NA daq(gm)qsanA#BiH |

yath suqrAmaqM ~Mvyapi#baqH SacI#BiH | sara#svatI tvA maGavannaBIShNAt || ahA$vyagnE haqvirAqsyE# tE |

sruqcIva# GRuqtaM caqmU i#vaq sOma#H | 7 (10)

T.B. 1.4.2.2

vAqjaqsani(gm)# raqyimaqsmE suqvIra$m | praqSaqstaM dhE#hi yaqSasa#M bRuqhanta$m ||

yasmiqnnaSvA#sa RuShaqBAsa# uqkShaNa#H |
vaqSA mEqShA a#vasRuqShTAsaq Ahu#tAH |

kIqlAqlaqpE sOma#pRuShThAya vEqdhasE$ | hRuqdAmaqtiM ja#nayaq cAru#maqgnayE$ ||

nAnAq hi vA$M dEqvahi#taq(gm)q sadO# miqtam |
mA sa(gm)sRu#kShAthAM paraqmE vyO#mann |

surAq tvamasi# SuqShmiNIq sOma# EqShaH |

mA mA# hi(gm)sIqH svAM ~MyOni#mAviqSann | 8 (10)

T.B. 1.4.2.3

yadatra# SiqShTa(gm) raqsina#H suqtasya# |
yadindrOq api#baqcCacI#BiH |

aqhaM tada#syaq mana#sA SiqvEna# |
sOmaq(gm)q rAjA#namiqha Ba#kShayAmi ||

dvE sruqtI a#SRuNavaM pitRuqNAm |
aqhaM dEqvAnA#muqta martyA#nAm |

tAByA#miqdaM ~MviSvaqM Buva#naq(gm)q samE#ti | aqntaqrA pUrvaqmapa#raM ca kEqtum ||

yastE# dEva varuNa gAyaqtraCa#ndAqH pASa#H |
taM ta# EqtEnAva#yajE || 9 (10)

T.B. 1.4.2.4

yastE# dEva varuNa triqShTupCa#ndAqH pASa#H |
taM ta# EqtEnAva#yajE |

yastE# dEva varuNaq jaga#tICandAqH pASa#H |
taM ta# EqtEnAva#yajE ||

sOmOq vA Eqtasya# rAqjyamAda#ttE |

yO rAjAq san rAqjyO vAq sOmE#naq yaja#tE |

dEqvaqsuqvAmEqtAni# haqvI(gm)Shi# Bavanti |

EqtAva#ntOq vai dEqvAnA(gm)# saqvAH |
ta EqvAsmai# saqvAn praya#cCanti |

ta E#naqM puna#H suvantE rAqjyAya# ( ) |
dEqvaqsU rAjA# Bavati || 10 (11)

(sOma# - AviqSan. - ya#jE - rAqjyAyaikaM# ca) (A2)

1.4.3 anuvAkaM 3 - dOhaprAyaScittam, agnihOtrE

T.B. 1.4.3.1

uda#sthAd-dEqvyadi#tir-viSvarUqpI | Ayu#ryaqj~japa#tAvadhAt | indrA#ya kRuNvaqtI BAqgam | miqtrAyaq varu#NAya ca || iqyaM ~MvA a#gnihOqtrI |

iqyaM ~MvA Eqtasyaq niShI#dati | yasyA$gnihOqtrI niqShIda#ti | tAmutthA#payEt | uda#sthAd-dEqvyadi#tiqriti# | iqyaM ~Mvai dEqvyadi#tiH | 11 (10)

T.B. 1.4.3.2

iqmAmEqvAsmAq utthA#payati || Ayu#ryaqj~japa#tAvadhAqdityA#ha |

Ayu#rEqvAsmi#n dadhAti || indrA#ya kRuNvaqtI BAqgaM miqtrAyaq varu#NAyaq cEtyA#ha |

yaqthAq yaqjurEqvaitat || ava#rtiqM ~MvA EqShaitasya# pAqpmAna#M pratiqKyAyaq niShI#dati |

yasyA$-gnihOqtryupa#sRuShTA niqShIda#ti |
tAM duqgdhvA brA$hmaqNAya# dadyAt |

yasyAnnaqM nAdyAt |
ava#rtimEqvAsmi#n pAqpmAnaqM prati#mu~jcati || 12 (10)

T.B. 1.4.3.3

duqgdhvA da#dAti |
na hyadRu#ShTAq dakShi#NA dIqyatE$ ||

pRuqthiqvIM ~MvA Eqtasyaq payaqH pravi#Sati |

yasyA$gnihOqtraM duqhyamA#naq(gg)q skanda#ti ||

yadaqdya duqgdhaM pRu#thiqvImasa#kta |
yadOSha#dhI-raqpyasa#raqd-yadApa#H |

payO# gRuqhEShuq payO# aGniqyAsu# |
payO# vaqthsEShuq payO# astuq tanmayItyA#ha |

paya# EqvAtman gRuqhEShu# paqSuShu# dhattE ||
aqpa upa#sRujati | 13 (10)

T.B. 1.4.3.4

aqdBirEqvaina#dApnOti ||
yO vai yaqj~jasyArtEqnAnA$rta(gm) sa(gm) sRuqjati# |

uqBE vai tE tarhyArcCa#taH |
ArcCa#tiq Kaluq vA Eqtada#gnihOqtram |

yad-duqhyamA#naq(gg)q skanda#ti | yada#BiduqhyAt |

ArtEqnAnA$rtaM ~Myaqj~jasyaq sa(gm)sRu#jEt |

tadEqva yAqdRukkIqdRukca# hOtaqvya$m |
athAqnyAM duqgdhvA puna#r.-hOtaqvya$m |

anA$rtEnaiqvArta#M ~Myaqj~jasyaq niShka#rOti || 14 (10)

T.B. 1.4.3.5

yad-yuddru#tasyaq skandE$t |
yat tatO&hu#tvAq puna#rEqyAt | yaqj~jaM ~MvicCi#ndyAt | yatraq skandE$t | tanniqShadyaq puna#rgRuhNIyAt |

yatraiqva skanda#ti | tata# Eqvainaqt-puna#rgRuhNAti |

tadEqva yAqdRuk-kIqdRukca# hOtaqvya$m | athAqnyAM duqgdhvA puna#r.-hOtaqvya$m |

anA$rtEnaiqvArta#M ~Myaqj~jasyaq niShka#rOti || 15 (10)

T.B. 1.4.3.6

vi vA Eqtasya# yaqj~jaSCi#dyatE | yasyA$gnihOqtrE#&dhiSri#tEq SvA&ntaqrA dhAva#ti |

ruqdraH Kaluq vA EqShaH |
yadaqgniH | yad-gAma#nvatyAvaqrtayE$t |

ruqdrAya# paqSU-napi#daddhyAt |
aqpaqSur-yaja#mAnaH syAt | yadaqpO$ &nvatiShiq~jcEt | aqnAqdya-maqgnErApa#H | aqnAqdyamA$ByAq-mapi#daddhyAt ( ) | gAr.ha#patyAqd-BasmAqdAya# |

iqdaM ~MviShNuqr-vica#kramaq iti# vaiShNaqvyarcA &&ha#vaqnIyA$ddhvaq(gm)q sayaqnnudra#vEt |

yaqj~jO vai viShNu#H | yaqj~jEnaiqva yaqj~ja(gm)
santa#nOti |

Basma#nA paqdamapi#vapatiq SAntyai$ || 16 (15)

(vai dEqvyadi#tir - mu~jcati - sRujati - karOti - karOtyA - ByAqmapi#daddhyAqt pa~jca# ca) (A3)

1.4.4 anuvAkaM 4 - agniprAyaScittam agnihOtrE

T.B. 1.4.4.1

ni vA EqtasyA#havaqnIyOq gAr.ha#patyaM kAmayatE |

ni gAr.ha#patya AhavaqnIya$m | yasyAqgnimanu#ddhRutaq(gm)q sUryOq&BiniqmrOca#ti |

daqrBENaq hira#NyaM praqbaddhya# puqrastA$ddharEt | athAqgnim | athA$gnihOqtram |

yaddhira#NyaM puqrastAqddhara#ti | jyOtiqrvai hira#Nyam |

jyOti#rEqvainaqM paSyaqn-nuddha#rati |

yadaqgniM pUrvaq(gm)q haraqtyathA$-gnihOqtram | 17 (10)

T.B. 1.4.4.2

BAqgaqdhEyE#naiqvainaqM praNa#yati ||
brAqhmaqNa A#r.ShEqya uddha#rEt |

brAqhmaqNO vai sarvA# dEqvatA$H |
sarvA#BirEqvaina#M dEqvatA#Biqruddha#rati ||

aqgniqhOqtra-mu#paqsA-dyAtami#tO-rAsIta |
vraqtamEqva haqtamanu# mriyatE ||

antaqM ~MvA EqSha AqtmanO# gacCati | yastAmya#ti |

anta#mEqSha yaqj~jasya# gacCati |

yasyAqgnimanu#ddhRutaq(gm)q sUryOq&BiniqmrOca#ti | 18 (10)

T.B. 1.4.4.3

puna#H saqmanya# juhOti | antE#naiqvAnta#M ~Myaqj~jasyaq niShka#rOti ||

varu#NOq vA Eqtasya# yaqj~jaM gRu#hNAti |

yasyAqgni-manu#ddhRutaq(gm)q sUryOq&BiniqmrOca#ti |

vAqruqNaM caqruM nirva#pEt |
tEnaiqva yaqj~jaM niShkrI#NItE ||

ni vA EqtasyA#havaqnIyOq gAr.ha#patyaM kAmayatE |

ni gAr.ha#patya AhavaqnIya$m | yasyAqgni-manu#ddhRutaq(gm)q sUryOq&Byu#dEti# |

caqtuqrgRuqhIqta-mAjya#M puqrastA$ddharEt | 19 (10)

T.B. 1.4.4.4

athAqgnim | athA$gnihOqtram |
yadAjya#M puqrastAqddhara#ti |

EqtadvA aqgnEH priqyaM dhAma# | yadAjya$m | priqyENaiqvainaqM dhAmnAq sama#rddhayati |

yadaqgniM pUrvaq(gm)q haraqtyathA$-gnihOqtram | BAqgaqdhEyE#naiqvainaqM praNa#yati |

brAqhmaqNa A#r.ShEqya uddha#rEt |
brAqhmaqNO vai sarvA# dEqvatA$H | 20 (10)

T.B. 1.4.4.5

sarvA#BirEqvaina#M dEqvatA#Biqruddha#rati ||

parA#cIq vA Eqtasmai$ vyuqcCantIq vyu#cCati |

yasyAqgni-manu#ddhRutaq(gm)q sUryOq&Byu#dEti# |

uqShAH kEqtunA# juShatAm | yaqj~jaM dEqvEBi#rinviqtam |

dEqvEByOq madhu#mattamaq(gg)q svAhEti# praqtya~g-niqShadyAjyE#na juhuyAt |

praqtIcI#mEqvAsmaiq vivA#sayati ||
aqgniqhOqtra-mu#paqsAdyAtami#tO-rAsIta |

vraqtamEqva haqtamanu# mriyatE |
antaqM ~MvA EqSha AqtmanO# gacCati | 21 (10)

T.B. 1.4.4.6

yastAmya#ti | anta#mEqSha yaqj~jasya# gacCati |

yasyAqgni-manu#ddhRutaq(gm)q sUryOq&Byu#dEti# | puna#H saqmanya# juhOti |

antE#naiqvAnta#M ~Myaqj~jasyaq niShka#rOti |
miqtrO vA Eqtasya# yaqj~jaM gRu#hNAti |

yasyAqgni-manu#ddhRutaq(gm)q sUryOq&Byu#dEti# | maiqtraM caqruM nirva#pEt |

tEnaiqva yaqj~jaM niShkrI#NItE ||

yasyA#-havaqnIyE&nu#dvAtEq gAr.ha#patya uqdvAyE$t | 22 (10)

T.B. 1.4.4.7

yadA#havaqnIyaq-manu#dvApyaq gAr.ha#patyaqM
manthE$t | vicCi#ndyAt | BrAtRu#vyamasmai janayEt |
yadvai yaqj~jasya# vAstaqvya#M kriqyatE$ |

tadanu# ruqdrO&va#carati | yat pUrva#-manvavaqsyEt |

vAqstaqvya#-maqgnimupA#sIta | ruqdrO$&sya paqSUn GAtu#kaH syAt | AqhaqvaqnIya#-muqdvApya# | gAr.ha#patyaM manthEt || 23 (10)

T.B. 1.4.4.8

iqtaH pra#thaqmaM ja#j~jE aqgniH |
svAdyOnEqradhi# jAqtavE#dAH |

sa gA#yatriqyA triqShTuBAq jaga#tyA |
dEqvEByO# haqvyaM ~Mva#hatu prajAqnanniti# |

CandO#BirEqvainaq(gg)q svAdyOnEqH praja#nayati || gAr.ha#patyaM manthati |

gAr.ha#patyaqM ~MvA anvAhi#tAgnEH paqSavaq upa# tiShThantE | sa yaduqdvAya#ti |

tadanu# paqSavO&pa#krAmanti | iqShE raqyyai ra#masva | 24 (10)

T.B. 1.4.4.9

saha#sE dyuqmnAya# | UqrjE patyAqyEtyA#ha |
paqSavOq vai raqyiH | paqSUnEqvAsmai# ramayati || sAqraqsvaqtau tvOthsauq sami#ndhAtAqmityA#ha |

RuqK sAqmE vai sA#rasvaqtAvuthsau$ |
RuqK-sAqmAByA#mEqvainaq(gm)q sami#ndhE ||

saqmrADa#si viqrADaqsItyA#ha |
raqthaqntaqraM ~Mvai saqmrAT | bRuqhad-viqrAT | 25 (10)

T.B. 1.4.4.10

tAByA#mEqvainaq(gm)q sami#ndhE || vajrOq vai caqkram |

vajrOq vA Eqtasya# yaqj~jaM ~MvicCi#natti |

yasyAnO# vAq rathO# vA&ntaqrA&gnI yAti# | AqhaqvaqnIya#-muqdvApya# |

gAr.ha#patyAq-duddha#rEt |
yada#gnEq pUrvaqM praBRu#taM paqda(gm) hi tE$ |

sUrya#sya raqSmIna-nvA#taqtAna# |
tatra# rayiqShThAmanuq saMBa#raiqtam |

saM na#H sRuja sumaqtyA vAja#vaqtyEti# ( ) | 26 (10)

T.B. 1.4.4.11

pUrvE#NaiqvAsya# yaqj~jEna# yaqj~jamanuq saM ta#nOti ||

tvama#gnE saqprathA# aqsItyA#ha | aqgniH sarvA# dEqvatA$H | dEqvatA#BirEqva yaqj~ja(gm) saM ta#nOti ||

aqgnayE# pathiqkRutE# purOqDASa#maqShTAka#pAlaqM nirva#pEt | aqgnimEqva pa#thiqkRutaq(gg)q svEna# BAgaqdhEyEqnOpa# dhAvati |

sa Eqvaina#M ~Myaqj~jiyaqM panthAqmapi#-nayati |

aqnaqDvAn-dakShi#NA | vaqhI hyE#Sha samRu#ddhyai || 27 (9)

(haraqtyathA$gnihOqtraM - niqmrOca#ti - harEd - dEqvatA# - gacCa - tyuqdvAyE$n-manthEd-ramasva-bRuqhad viqrAD-itiq-nava# ca) (A4)

Special kOrvai

(ni vai pUrvaqM trINi# niqmrOca#ti daqrBENaq yaddhira#NyamagnihOqtraM punaqrvaru#NO

vAruqNaM ni vA EqtasyAqByu#dEti# caturgRuhIqtamAjyaMq yadAjyaMq parA$cyuqShAH puna#rmiqtrO mEqtraM ~MyasyA#havaqnIyE&nu#dvAtEq gAr.ha#patyOq yadvai ma#nthEqduddha#rEt)

1.4.5 anuvAkaM 5 - sOmAtirEkaprAyaScittam

T.B. 1.4.5.1

yasya# prAtassavaqnE sOmO#&tiqricya#tE |

mAddhya#ndinaq(gm)q sava#naM kAqmaya#mAnOq-&Byati#ricyatE |

gaurddha#yati maqrutAqmitiq dhaya#dvatIShu kurvanti | hiqnastiq vai saqndhyadhI#tam |

saqndhIvaq Kaluq vA Eqtat | yath sava#na syAtiqricya#tE |

yaddhaya#dvatIShu kuqrvanti# | saqndhEH SAntyai$ ||

gAqyaqtra(gm) sAma# Bavati pa~jcadaqSaH stOma#H |

tEnaiqva prA#tassavaqnAnnaya#nti || 28 (10)

T.B. 1.4.5.2

maqrutva#tIShu kurvanti | tEnaiqva mAddhya#ndinAqth-sava#nAqnnaya#nti ||

hOtu#Sca maqsamanUnna#yantE | hOtA&nu#Sa(gm)sati |

maqddhyaqta Eqva yaqj~ja(gm) saqmAda#dhAti ||

yasyaq mAddhya#ndinEq sava#nEq sOmO#&tiqricya#tE |

AqdiqtyaM tRu#tIyasavaqnaM kAqmaya#mAnOq-&Byati#ricyatE | gauqriqvIqta(gm) sAma# Bavati |
ati#riktaqM ~Mvai gau#rivIqtam |

ati#riktaqM ~Myath sava#nasyA-tiqricya#tE | 29 (10)

T.B. 1.4.5.3

ati#riktasyaq SAntyai$ ||
baNmaqhA(gm) a#si sUqryEti# kurvanti |

yasyaiqvAdiqtyasyaq sava#nasyaq kAmE#nAtiqricya#tE |

tEnaiqvainaqM kAmE#naq sama#rddhayanti || gauqriqvIqta(gm) sAma# Bavati |

tEnaiqva mAddhya#ndinAqth-sava#nAqnnaya#nti || saqptaqdaqSaH stOma#H |

tEnaiqva tRu#tIyasavaqnAnnaya#nti || hOtu#ScamaqsamanUnna#yantE |

hOtA&nu#Sa(gm) sati | 30 (10)

T.B. 1.4.5.4

maqddhyaqta Eqva yaqj~ja(gm) saqmAda#dhAti ||
yasya# tRutIyasavaqnE sOmO#&tiqricyE#ta |
uqkthya#M kurvIta | yasyOqkthyE#&tiqricyE#ta |

aqtiqrAqtraM ku#rvIta | yasyA#-tirAqtrE#&tiqricya#tE|
tattvai du#Shpraj~jAqnam |

yaja#mAnaqM ~MvA Eqtat paqSava# AqsAhya# yanti | bRuqhath sAma# Bavati |

bRuqhadvA iqmAM ~MlOqkAn dA#dhAra ( ) |
bAr.ha#tAH paqSava#H |

bRuqhaqtaivAsmai# paqSUn dA#dhAra || SiqpiqviqShTava#tIShu kurvanti |

SiqpiqviqShTO vai dEqvAnA$M puqShTam | puShTyaiqvainaq(gm)q sama#rddhayanti ||

hOtu#ScamaqsamanUnna#yantE | hOtA&nu#Sa(gm)sati |

maqddhyaqta Eqva yaqj~ja(gm) saqmAda#dhAti || 31 (18)

(yaqntiq - sava#nasyAtiqricya#tE - Sa(gm)sati - dAdhArAqShTau ca#) (A5)

1.4.6 anuvAkaM 6 - savananimittaM prAyaScittam

T.B. 1.4.6.1

Ekai#kOq vai jaqnatA#yAq-mindra#H |
EkaqM ~MvA EqtAvindra#maqBi sa(gm)su#nutaH |

yau dvau sa(gm)#sunuqtaH | praqjApa#tiqrvA EqSha vitA#yatE | yad-yaqj~jaH |

tasyaq grAvA#NOq dantA$H |
aqnyaqtaqraM ~MvA EqtE sa(gm)#sunvaqtOr-nirba#Psati |

pUrvE#NOpaqsRutyA# dEqvatAq ityA#huH | pUqrvOqpaqsRuqtasyaq vai SrEyA$n Bavati |

Eti#vaqntyAjyA#ni Bavantyaq-Biji#tyai || 32 (10)

T.B. 1.4.6.2

maqrutva#tIH pratiqpada#H |
maqrutOq vai dEqvAnAq-mapa#rAjita-mAqyata#nam |

dEqvAnA#-mEqvApa#rAjita Aqyata#nE yatatE ||
uqBE bRu#hadrathantaqrE Ba#vataH |

iqyaM ~MvAva ra#thantaqram | aqsau bRuqhat | AqByAmEqvaina#-maqntarE#ti |

vAqcaScaq mana#saSca | prAqNAccA#-pAqnAcca# | diqvaSca# pRuthiqvyASca# | 33 (10)

T.B. 1.4.6.3

sarva#smAd-viqttAd-vEdyA$t ||
aqBiqvaqrtO bra#hmasAqmaM Ba#vati |

suqvaqrgasya# lOqkasyAq-BivRu#ttyai || aqBiqjid-Ba#vati |

suqvaqrgasya# lOqkasyAq-Biji#tyai | viqSvaqjid-Ba#vati |

viSva#syaq jityai$ || yasyaq BUyA(gm)#sO yaj~jakraqtavaq ityA#huH | sa dEqvatA# vRu~gktaq iti# | yadya#gniShTOqmaH sOma#H paqrastAqth-syAt | 34 (10)

T.B. 1.4.6.4

uqqkthya#M kurvIta | yadyuqkthya#H syAt |
aqtiqrAqtraM ku#rvIta |

yaqj~jaqkraqtuBi#-rEqvAsya# dEqvatA# vRu~gktE ||
yO vai CandO#Bi-raBiqBava#ti |

sa sa(gm)# sunvaqtO-raqBiBa#vati |
saqm~MvEqSAya# tvOpavEqSAyaq-tvEtyA#ha |

CandA(gm)#siq vai sa#m~MvEqSa u#pavEqSaH |

CandO#BirEqvAsyaq CandA(gg)#syaq-BiBa#vati ||

iqShTargOq vA RuqtvijA#-maddhvaqryuH | 35 (10)

T.B. 1.4.6.5

iqShTargaqH Kaluq vai pUrvOq&rShTuH kShI#yatE | prANA#pAnau mRuqtyOrmA# pAtaqmityA#ha |

prAqNAqpAqnayO#rEqva Sra#yatE |
prANA#pAnauq mA mA# hAsiShTaqmityA#ha |

naina#M puqrA&&yu#ShaH prANApAqnau ja#hitaH ||
ArtiqM ~MvA EqtE niya#nti |

yEShA$M dIkShiqtAnA$M praqmIya#tE |
taM ~Myada#vaqvarjE#yuH |

krUqraqkRutA#mivaiShAM ~MlOqkaH syA$t |
Aha#ra daqhEti# brUyAt | 36 (10)

T.B. 1.4.6.6

taM da#kShiNaqtO vEdyai# niqdhAya# |
saqrpaqrAqj~jiyA# RuqgBiH stu#yuH |

iqyaM ~Mvai sarpa#tOq rAj~jI$ | aqsyA EqvainaqM pari#dadati || vyRu#ddhaqM tadityA#huH |

yath stuqta-mana#nuSastaq-miti# |

hOtA$ prathaqmaH prA#cInAvIqtI mA$rjAqlIyaqM parI#yAt | yAqmIra#nu-bruqvann | saqrpaqrAqj~jInA$M kIrtayEt | uqBayO#rEqvaina#M ~MlOqkayOqH pari#dadati | 37 (10)

T.B. 1.4.6.7

athO# dhuqvantyEqvaina$m | athOq nyE#vAsmai$ hnuvatE || triH pari#yanti | traya# iqmE lOqkAH | EqBya Eqvaina#M ~MlOqkEByO# dhuvatE | triH punaqH pari#yanti |

ShaTth saMpa#dyantE | ShaDvA Ruqtava#H | RuqtuBi#rEqvaina#M dhuvatE ||

agnaq AyU(gm)#Shi pavasaq iti# pratiqpada#M kurvIrann ( ) |

raqthaqntaqrasA#maiShAq(gm)q sOma#H syAt | Ayu#rEqvAtman-da#dhatE |

athO# pAqpmAna#mEqva viqjaha#tO yanti || 38 (13) (aqBiji#tyai - pRuthiqvyAScaq - syA - da#ddhvaqryur - bru#yAl - lOqkayOqH pari#dadati - kurvaraq(gg)q strINi# ca) (A6)

1.4.7 anuvAkaM 7 - yUpavirOhaNAdiprAyaScittam

T.B. 1.4.7.1

aqsuqrya#M ~MvA EqtasmAqd-varNa#M kRuqtvA | paqSavO# vIqrya#-mapa#krAmanti |

yasyaq yUpO# viqrOha#ti |
tvAqShTraM ba#hurUqpa-mAla#BEta |

tvaShTAq vai rUqpANA#mISE | ya Eqva rUqpANAqmISE$ |

sO$&smin paqSUn. vIqrya#M ~MyacCati |
nAsmA$t-paqSavO# vIqrya#-mapa#krAmanti ||

ArtiqM ~MvA EqtE niya#nti |
yEShA$M dIkShiqtAnA#-maqgni-ruqdvAya#ti | 39 (10)

T.B. 1.4.7.2

yadA#havaqnIya# uqdvAyE$t | yattaM manthE$t |
vicCi#ndyAt | BrAtRu#vyamasmai janayEt |
yadA#havaqnIya# uqdvAyE$t | AgnI$ddhrAq-duddha#rEt |

yadAgnI$ddhra uqdvAyE$t | gAr.ha#patyAq-duddha#rEt |
yad gAr.ha#patya uqdvAyE$t |

ata# Eqva puna#r manthEt | 40 (10)

T.B. 1.4.7.3

atraq vAva sa nila#yatE |
yatraq Kaluq vai nilI#na-muttaqmaM paSya#nti |

tadE#na-micCanti || yasmAqd-dArO#ruqdvAyE$t | tasyAqraNI# kuryAt | kruqmuqkamapi# kuryAt |
EqShA vA aqgnEH priqyA taqnUH | yat-kru#muqkaH |

priqyayaiqvaina#M taqnuvAq sama#rddhayati || gAr.ha#patyaM manthati | 41 (10)

T.B. 1.4.7.4

gAr.ha#patyOq vA aqgnEryOni#H |
svAdEqvainaqM ~MyOnE$r-janayati |

nAsmaiq BrAtRu#vyaM janayati ||
yasyaq sOma# upaqdasyE$t |

suqvarNaq(gm)q hira#NyaM dvEqdhA viqcCidya# | RuqjIqShE$&nyadA#dhUnuqyAt |

juqhuqyAdaqnyat | sOma#mEqvA-Bi#ShuqNOti# |
sOma#M juhOti || sOma#syaq vA a#BiShUqyamA#Nasya priqyA taqnU-ruda#krAmat | 42 (10)

T.B. 1.4.7.5

tath suqvarNaq(gm)q hira#Nya-maBavat |
yath suqvarNaq(gm)q hira#NyaM kuqrvanti# |

priqyayaiqvaina#M taqnuvAq sama#rddhayanti || yasyAkrI#taq(gm)q sOma#-mapaqharE#yuH |

krIqNIqyAdEqva | saiva tataqH prAya#ScittiH ||
yasya# krIqtama#paqharE#yuH |

AqdAqrA(gg)Sca# PAlguqnAni# cAqBiShu#NuyAt |
gAqyaqtrI ya(gm) sOmaqmAha#rat |

tasyaq yO&(gm)#SuH paqrA&pa#tat | 43 (10)

T.B. 1.4.7.6

ta A#dAqrA a#Bavann | indrO# vRuqtrama#hann |
tasya# vaqlkaH parA#&patat |

tAni# PAlguqnAnya#Bavann | paqSavOq vai PA$lguqnAni# |

paqSavaqH sOmOq rAjA$ | yadA#dAqrA(gg)Sca# PAlguqnAni# cABiShuqNOti# |
sOma#mEqva rAjA#namaqBiShu#NOti ||
SRuqtEna# prAtassavaqnE SrI#NIyAt |

daqddhnA maqddhyandi#nE | 44 (10)

T.B. 1.4.7.7

nIqtaqmiqSrENa# tRutIyasavaqnE |
aqgiqShTOqmaH sOma#H syAd rathantaqrasA#mA |

ya EqvartvijO# vRuqtAH syuH | ta E#naM ~MyAjayEyuH |

EkAqM gAM dakShi#NAM dadyAqttEBya# Eqva |
punaqH sOma#M krINIyAt |

yaqj~jEnaiqva tad-yaqj~ja-mi#cCati |
saiva tataqH prAya#ScittiH ||

sarvA$ByOq vA EqSha dEqvatA$ByaqH sarvE$ByaH pRuqShThEBya# AqtmAnaq-mAgu#ratE |

yaH saqtrAyA#guqratE$ ( ) | EqtAvAqn-Kaluq vai puru#ShaH | yAva#dasya viqttam | saqrvaqvEqdaqsEna# yajEta | sarva#pRuShThO&syaq sOma#H syAt |

sarvA$Bya Eqva dEqvatA$ByaqH sarvE$ByaH pRuqShThEBya# AqtmAnaqM niShkrI#NItE || 45 (15)

(uqdvAya#ti - manthEn - mantha - tyakrAmat - paqrA&pa#tan - maqddhyandi#na - AguqratEq pa~jca# ca) (A7)

1.4.8 anuvAkaM 8 - pAvamAnImantrAH (smArtE S~jAnAdau mArjanArthASca)

T.B. 1.4.8.1

pava#mAnaqH suvaqrjana#H | paqvitrE#Naq vica#r.ShaNiH | yaH pOtAq sa pu#nAtu mA || puqnantu# mA dEvajaqnAH | puqnantuq mana# vO dhiqyA | puqnantuq viSva# Aqyava#H ||

jAta#vEdaH paqvitra#vat | paqvitrE#Na punAhi mA | SuqkrENa# dEvaq dIdya#t |

agnEq kratvAq kratUq(gm)q ranu# || 46 (10)

T.B. 1.4.8.2

yattE# paqvitra#-maqrciShi# | agnEq vita#tamantaqrA | brahmaq tEna# punImahE || uqBAByA$M dEva savitaH |

paqvitrE#Na saqvEna# ca | iqdaM brahma# punImahE ||

vaiqSvaqdEqvI pu#naqtI dEqvyAgA$t | yasyai# baqhvI-staqnuvO# vIqtapRu#ShThAH |

tayAq mada#ntaH sadhaqmAdyE#Shu |
vaqya(gg) syA#maq pata#yO rayIqNAm || 47 (10)

T.B. 1.4.8.3

vaiqSvAqnaqrO raqSmiBi#rmA punAtu |
vAta#H prAqNEnE#ShiqrO ma#yOqBUH |

dyAvA#pRuthiqvI paya#sAq payO#BiH |
RuqtAva#rI yaqj~jiyE# mA punItAm ||

bRuqhadBi#H savitaqstRuBi#H |
var.Shi#ShThair dEvaq manma#BiH |

agnEq dakShai$H punAhi mA || yEna# dEqvA apu#nata | yEnApO# diqvyaM kaSa#H |

tEna# diqvyEnaq brahma#NA | 48 (10)

T.B. 1.4.8.4

iqdaM brahma# punImahE || yaH pA#vamAqnIraqddhyEti# | RuShi#BiqH saMBRu#taq(gm)q rasa$m |

sarvaq(gm)q sa pUqtama#S~jAti |
svaqdiqtaM mA#taqriSva#nA ||

pAqvaqmAqnIryO aqddhyEti# | RuShi#BiqH saMBRu#taq(gm)q rasa$m | tasmaiq sara#svatI duhE |

kShIqra(gm) saqrpir-madhU#daqkam ||
pAqvaqmAqnIH svaqstyaya#nIH | 49 (10)

T.B. 1.4.8.5

suqduGAq hi paya#svatIH |
RuShi#BiqH saMBRu#tOq rasa#H |

brAqhmaqNEShvaqmRuta(gm)# hiqtam ||
pAqvaqmAqnIr di#Santu naH |

iqmaM ~MlOqkamathO# aqmum |
kAmAqnth sama#rddhayantu naH |

dEqvIr dEqvaiH saqmABRu#tAH ||
pAqvaqmAqnIH svaqstyaya#nIH |

suqduGAqhi GRu#taqScuta#H |
RuShi#BiqH samBRu#tOq rasa#H | 50 (10)

T.B. 1.4.8.6

brAqhmaqNEShvaqmRuta(gm)# hiqtam ||
yEna# dEqvAH paqvitrE#Na |

AqtmAna#M puqnatEq sadA$ | tEna# saqhasra#dhArENa | pAqvaqmAqnyaH pu#nantu mA ||

prAqjAqpaqtyaM paqvitra$m |

SaqtOdyA#ma(gm) hiraqNmaya$m | tEna# brahmaq
vidO# vaqyam | pUqtaM brahma# punImahE ||

indra#H sunIqtI saqha mA# punAtu ( ) |
sOma#H svaqstyA varu#NaH

saqmIcyA$ | yaqmO rAjA$ pramRuqNABi#H punAtu mA |

jAqtavE#dA mOqrjaya#ntyA punAtu || 51 (13)

(anu# - rayIqNAM - brahma#NA - svaqstyaya#nIH - suqduGAq hi GRu#taqScutaq RuShi#BiqH samBRu#tOq rasa#H - punAtuq trINi# ca ) (A8)

1.4.9 anuvAkaM 9 - rAjasUyagatacAturmAsyaSEShaH

T.B. 1.4.9.1

praqjA vai saqtramA#sataq tapaqstapya#mAnAq aju#hvatIH |

dEqvA a#paSyaM camaqsaM GRuqtasya# pUqrNa(gg) svaqdhAm | tamupOda#tiShThaqnta-ma#juhavuH | tEnA$rddhamAqsa UrjaqmavA#rundhata |

tasmA#darddhamAqsE dEqvA i#jyantE ||

piqtarO#&paSyaM camaqsaM GRuqtasya# pUqrNa(gg) svaqdhAm | tamupOda#tiShThaqnta- ma#juhavuH |

tEna# mAqsyUrjaqmavA#rundhata |
tasmA$n mAqsi piqtRuBya#H kriyatE |

maqnuqShyA# apaSyaM camaqsaM GRuqtasya# pUqrNa(gg) svaqdhAm | 52 (10)

T.B. 1.4.9.2

tamupOda#tiShThaqnta-ma#juhavuH |
tEna#-dvaqyImUrjaqmavA#rundhata |

tasmAqd-dvirahnO#-manuqShyE$Byaq upa#hriyatE | prAqtaSca# sAqyaM ca# | paqSavO#&paSyaM camaqsaM GRuqtasya# pUqrNa(gg) svaqdhAm |

tamupOda#tiShThaqnta-ma#juhavuH |
tEna#-traqyImUrjaqmavA#-rundhata |

tasmAqt trirahna#H paqSavaqH prEra#tE | prAqtassa#gaMqvE sAqyam |

asu#rA apaSyaM camaqsaM GRuqtasya# pUqrNa(gg) svaqdhAm | 53 (10)

T.B. 1.4.9.3

tamupOda#tiShThaqnta-ma#juhavuH |
tEna# saM~Mvathsaqra UrjaqmavA#-rundhata ||

tE dEqvA a#manyanta | aqmI vA iqdama#BUvann | yadvaqya(gg)sma iti# |

ta EqtAni# cAturmAqsyAnya#paSyann | tAniq nira#vapann |

tairEqvaiShAqM tAmUrja#mavRu~jjata | tatO# dEqvA aBa#vann | parA&su#rAH || 54 (10)

T.B. 1.4.9.4

yad-yaja#tE | yAmEqva dEqvA Urja#maqvAru#ndhata |
tAM tEnA-va#rundhE | yat piqtRuBya#H kaqrOti# |
yAmEqva piqtaraq Urja#maqvA-ru#ndhata |

tAM tEnA-va#rundhE | yadA#vasaqthE&nnaq(gm)q hara#nti |

yAmEqva ma#nuqShyA# Urja#maqvA-ru#ndhata |
tAM tEnA-va#rundhE | yad dakShi#NAqM dadA#ti | 55 (10)

T.B. 1.4.9.5

yAmEqva paqSavaq Urja#maqvA-ru#ndhata |
tAM tEnA-va#rundhE | yaccA#tur-mAqsyair-yaja#tE | yAmEqvAsu#rAq Urja#maq-vAru#ndhata |

tAM tEnA-va#rundhE | Bava#tyAqtmanA$ |
parA$&syaq BrAtRu#vyO Bavati ||

viqrAjOq vA EqShA vikrA$ntiH | yaccA#tur-mAqsyAni# |

vaiqSvaqdEqvEnAqsmi~MllOqkE pratya#tiShThat ( ) | vaqruqNaq praqGAqsai-raqntari#kShE |

sAqkaqmEqdhai-raqmuShmi#~MllOqkE |

EqSha haq tvAvaitath sarva#M Bavati |

ya EqvaM ~MviqdvA(gg)ScA#turmAqsyair yaja#tE || 56 (14)

(maqnuqShyA# apaSya~jcamaqsaM GRuqtasya# pUqrNa(gg) svaqdhA-masu#rA apaSya~jcamaqsaM GRuqtasya# pUqrNa(gg) svaqdhA-masu#rAq-dadA$-tyatiShTha ccaqtvAri# ca) (A9)

1.4.10 anuvAkaM 10 - cAturmAsyapraSaMsanam

T.B. 1.4.10.1

aqgnirvAva sa#M~MvathsaqraH |
AqdiqtyaH pa#rivathsaqraH | caqndramA# idAvathsaqraH |

vAqyu-ra#nuvathsaqraH || yad-vai$SvadEqvEnaq yaja#tE |

aqgnimEqva tath sa#M~Mvathsaqra-mA$pnOti | tasmA$d-vaiSvadEqvEnaq yaja#mAnaH |

saqM~MvaqthsaqrINA(gg)# svaqsti-mASA$staq ityASA#sIta ||

yad-va#ruNa praGAqsair-yaja#tE |

AqdiqtyamEqva tat pa#rivathsaqra-mA$pnOti | 57 (10)

T.B. 1.4.10.2

tasmA$d-varuNa-praGAqsair yaja#mAnaH |

paqriqvaqthsaqrINA(gg)# svaqsti-mASA$staq ityASA#sIta |

yath sA#kamEqdhair-yaja#tE | caqndrama#samEqva tadi#dAvathsaqra-mA$pnOti |

tasmA$th sAkamEqdhair-yaja#mAnaH |

iqdAqvaqthsaqrINA(gg)# svaqsti-mASA$staq ityASA#sIta ||

yat pi#tRu yaqj~jEnaq yaja#tE |
dEqvAnEqva tadaqnvava#syati ||

athaq vA a#sya vAqyuScA#-nuvathsaqraScA prI#tAqvucCi#ShyEtE |

yacCu#nAsIqrIyE#Naq yaja#tE | 58 (10)

T.B. 1.4.10.3

vAqyumEqva tada#nuvathsaqra-mA$pnOti |
tasmA$-cCunAsIqrIyE#Naq yaja#mAnaH |

aqnuqvaqthsaqrINA(gg)# svaqsti-mASA$staq ityASA#sIta ||

saqM~MvaqthsaqraM ~MvA EqSha I$PsaqtItyA#huH | yaScA#tur-mAqsyair yaja#taq iti# |

EqSha haq tvai sa#vaMthsaqra-mA$pnOti |
ya EqvaM ~MviqdvA(gg) ScA#turmAqsyair-yaja#tE ||

viSvE# dEqvAH sama#yajanta | tE$&gnimEqvAya#janta |

ta EqtaM ~MlOqkama#jayann | 59 (10)

T.B. 1.4.10.4

yasmi#nnaqgniH | yad-vai$SvadEqvEnaq yaja#tE | EqtamEqva lOqkaM ja#yati |

yasmi#nnaqgniH | aqgnErEqva sAyu#jyaqmupai#ti ||
yaqdA vai$SvadEqvEnaq yaja#tE |

atha# saM~Mvathsaqrasya# gRuqhapa#ti-mApnOti |

yaqdA sa#M~Mvathsaqrasya# gRuqhapa#ti-mAqpnOti# |

atha# sahasrayAqjina#-mApnOti |
yaqdA sa#hasrayAqjina#-mAqpnOti# | 60 (10)

T.B. 1.4.10.5

atha# gRuhamEqdhina#-mApnOti |
yaqdA gRu#hamEqdhina#-mAqpnOti# |

athAqgnir Ba#vati | yaqdA&gnir Bava#ti | athaq gaurBa#vati |

EqShA vai vai$SvadEqvasyaq mAtrA$ |
Eqtad-vA EqtEShA#mavaqmam |

atO#&tOq vA utta#rANiq SrEyA(gm)#si Bavanti |

yad-viSvE# dEqvAH saqmaya#janta |

tad-vai$SvadEqvasya# vaiSvadEvaqtvam || 61 (10)

T.B. 1.4.10.6

athA#diqtyO varu#Naq(gm)q rAjA#naM ~MvaruNa praGAqsaira#yajata | sa EqtaM ~MlOqkama#jayat | yasmi#nnAdiqtyaH | yad-va#ruNa-praGAqsair-yaja#tE | EqtamEqva lOqkaM ja#yati | yasmi#nnAdiqtyaH | Aqdiqtyasyaiqva-sAyu#jyaq-mupai#ti |

yadA#diqtyO varu#Naq(gm)q rAjA#naM ~MvaruNa praGAqsairaya#jata |

tad-va#ruNa praGAqsAnA$M ~MvaruNa praGAsaqtvam ||

athaq sOmOq rAjAq CandA(gm)#si sAkamEqdhaira#yajata | 62 (10)

T.B. 1.4.10.7

sa EqtaM ~MlOqkama#jayat | yasmi(gg)# ScaqndramA# viqBAti# | yath sA#kamEqdhair-yaja#tE |
EqtamEqva lOqkaM ja#yati |

yasmi(gg)# ScaqndramA# viqBAti# |
caqndrama#sa Eqva sAyu#jyaq-mupai#ti |

sOmOq vai caqndramA$H |
EqSha haq tvai sAqkShAth sOma#M BakShayati |

ya EqvaM ~MviqdvAnth sA#kamEqdhair-yaja#tE |

yath sOma#Scaq rAjAq CandA(gm)#si ca saqmaidha#nta | 63 (10)

T.B. 1.4.10.8

tath sA#kamEqdhAnA(gm)# sAkamEdhaqtvam ||

athaqrtava#H piqtara#H praqjApa#tiM piqtara#M pitRuyaqj~jE-nA#yajanta | ta EqtaM ~MlOqkama#jayann | yasmi#nnRuqtava#H | yat pi#tRuyaqj~jEnaq yaja#tE |

EqtamEqva lOqkaM ja#yati | yasmi#nnRuqtava#H | RuqtUqnAmEqva sAyu#jyaq-mupai#ti |

yad-Ruqtava#H piqtara#H praqjApa#tiM piqtara#M

pitRuyaqj~jEnAya#janta | tat pi#tRuyaqj~jasya# pitRuyaj~jaqtvam || 64 (10)

T.B. 1.4.10.9

athauSha#dhaya iqmaM dEqvaM trya#mbakai-rayajantaq prathE#maqhIti# | tatOq vai tA a#prathanta |
ya EqvaM ~MviqdvA(gg) strya#mbakaiqr-yaja#tE |

pratha#tE praqjayA# paqSuBi#H ||

atha# vAqyuH pa#ramEqShThina(gm)# SunAsIqrIyE#NAyajata | sa EqtaM ~MlOqkama#jayat | yasmi#n-vAqyuH | yacCu#nAsIqrIyE#Naq yaja#tE |

EqtamEqva lOqkaM ja#yati | yasmi#n-vAqyuH | 65 (10)

T.B. 1.4.10.10

vAqyOrEqva sAyu#jyaq-mupai#ti ||
braqhmaqvAqdinO# vadanti |

pra cA#turmAsyayAqjI-mI#yaqtA(3) na pramI#yaqtA(3) iti# |

jIvaqnvA EqSha RuqtUnapyE#ti |
yadi# vaqsantA$ praqmIya#tE |

vaqsaqntO Ba#vati | yadi# grIqShmE grIqShmaH |
yadi# vaqrq.ShAsu# vaqrq.ShAH |

yadi# Saqradi# Saqrat |

yadiq hEma#n. hEmaqntaH ( ) |
RuqturBUqtvA sa#M~MvathsaqramapyE#ti |

saqM~MvaqthsaqraH praqjApa#tiH |
praqjApa#tiqrvA vaiShaH || 66 (13)

(paqriqvaqthsaqramA$pnOti - SunAsIqrIyE#Naq yaja#tE - &jayanth - sahasrayAqjina#mAqpnOti# - vaiSvadEvaqtva(gm) - sA#kamEqdhaira#yajata - saqmaidha#nta - pitRuyaj~jaqtvaM - ja#yatiq yasmi#n vAqyur. - hE#maqnta strINI# ca) (A10)

prapAtaka kOrvai with starting words of 1 to 10 anuvAkams :-

(uqBayE# - yuqva(gm) suqrAmaq - muda#sthAqn - ni vai - yasya# prAtassavaqna - Ekai#kO - &suqryam - pava#mAnaH - praqjA vai saqtramA#sa - tAqgnirvAva sa#M~MvathsaqrO daSa# )

kOrvai with starting words of 1, 11, 21 series of dasinis :-

(uqBayEq vA - uda#sthAqth - sarvA#Bir - maddhyaqtO - &traq vAva - brA$hmaqNEShva - tha# gRuhamEqdhinaq(gm)q ShaTth Sha#ShTiH)

first and last word of 4th prapAtakam :-

(uqBayEq - vAvaiShaH)

|| hari#H OM ||

|| kRuShNa yajurvEdIya taittirIya brAhmaNE prathamAShTakE caturthaH prapAThakaH samAptaH ||

=================